text:
Bala dikgang tse di kaga Basupi ba ga Jehofa mo Internet. Gape go na le tshedimosetso e ba tsa molao le ba bobegadikgang ba ka e dirisang.
Pego ya Bo5 e e Tswang Kwa Setlhopheng se se Laolang ya 2022
Mongwe wa leloko la Setlhopha se se Laolang o re bontsha potsolotso e e buang ka se se thusitseng bakaulengwe ba ba neng ba busiwa ke puso ya Soviet Union go itshoka fa ba ne ba bogisiwa le go re tlhomamisetsa gore Jehofa o tla nna a re tshegetsa.
Pego ya Bo5 e e Tswang Kwa Setlhopheng se se Laolang ya 2022
Mongwe wa leloko la Setlhopha se se Laolang o re bontsha potsolotso e e buang ka se se thusitseng bakaulengwe ba ba neng ba busiwa ke puso ya Soviet Union go itshoka fa ba ne ba bogisiwa le go re tlhomamisetsa gore Jehofa o tla nna a re tshegetsa.
Dikgang Tse di Diretsweng Babegadikgang
Karolo eno e bontsha dikgang, dipego le dibidio. Website ya jw.org e na le tshedimosetso e e nepileng ka Basupi ba ga Jehofa mo lefatsheng lotlhe.
Tsa Semolao
Bala ka mathata a Basupi ba ga Jehofa mo lefatsheng lotlhe ba kopanang le one.
Pego ya Bo4 e e Tswang Kwa Setlhopheng se se Laolang
Mongwe wa bakaulengwe ba Setlhopha se se Laolang o re kgothaletsa go latela sekao sa bakaulengwe ba kwa Europe ka go itshoka le go nna re ikanyega fa re kopana le diteko.
Pego ya Bo3 e e Tswang Kwa Setlhopheng se se Laolang ya 2022
Mongwe wa Setlhopha se se Laolang o re bolelela dintlha tse di ka re thusang gore re se ka ra tlhobaela ka dintwa tse di kwa Eastern Europe.
Pego ya Bo2 e e Tswang Kwa Setlhopheng se se Laolang ya 2022
Mokaulengwe wa Setlhopha se se Laolang o re tlotlela ka fa bakaulengwe le bokgaitsadi ba tswelelelang ba ikanyega ka gone le fa ba kopana le diteko.
Pego ya Bo7 e e Tswang Kwa Setlhopheng se se Laolang ya 2021
Mokaulengwe wa Setlhopha se se Laolang o re kgothaletsa go nna re le seoposengwe.
Pego ya Bo5 e e Tswang Kwa Setlhopheng se se Laolang ya 2021
Mokaulengwe wa Setlhopha se se Laolang o re bolelela ka ditsela tse di ka thusang malapa gore a tswelele a itshokile mo nakong eno ya leroborobo.
Pego ya Bo4 e e Tswang Kwa Setlhopheng se se Laolang ya 2021
Mokaulengwe wa Setlhopha se se Laolang o tlhalosa kafa Jehofa a re thusang ka gone gore re fenye le fa re kopana le mathata.
Pego e e Tswang Kwa Setlhopheng se se Laolang ya 2021 #3
Mokaulengwe wa Setlhopha se se Laolang o re bolelela maitemogelo mangwe a a bontshang kafa Jehofa a segofatsang tiro ya go rera ka gone mo nakong eno ya leroborobo.
Pego e e Tswang kwa Setlhopheng se se Laolang ya 2021 #1
Mokaulengwe wa Setlhopha se se Laolang, o re bolelela ka maitemogelo a a farologaneng a a bontshang gore tiro ya rona ya go rera e a atlega le fa go na le bolwetse jono jwa leroborobo.
Pego e e Tswang Kwa Setlhopheng se se Laolang ya bo 9 ya 2020
Mokaulengwe wa Setlhopha se se Laolang o re tlhalosetsa botlhokwa jwa go bo re tshwanetse go nna keletlhoko le go itshireletsa kgatlhanong le COVID-19.
Pego ya Borobedi e e Tswang Kwa Setlhopheng se se Laolang ya 2020
Mokaulengwe wa Setlhopha se se Laolang o tlhalosa kafa boporofeti jwa Baebele bo ka re thusang go itshoka ka nako eno ya Coronavirus.
Pego ya Bosupa e e Tswang Kwa Setlhopheng se se Laolang ya 2020
Mokaulengwe wa Setlhopha se se Laolang o tlotla ka dintlha tse di ka thusang basha go lebana le dikgwetlho tse di bakwang ke bolwetse jono jwa COVID-19.
Pego ya Botlhano e e Tswang Kwa Setlhopheng se se Laolang ya 2020
Mokaulengwe wa Setlhopha se se Laolang o bua ka ditsela tse Jehofa a re tlhokometseng ka tsone mo nakong eno ya leroborobo.


c: text/html

text:
Concepción
Concepción ke toropo kgolo kwa borwa Chile. E na le baagi ba le 216.061 (2002).
Ditso[fetola | Fetola Motswedi]
Toropo ya Concepción e simolotswe ke Pedro de Valdivia[1] ka ngwaga wa 1950 kwa bokone jwa noka ya Bío-Bío River, e e bidiwangPenco mo bosheng. Ka nako eo e ne e bidiwa Concepción del Nuevo Extremo. Lefelo la bonno gone koo le ne le le dikhilomithara tse di mmalwa go tsweng bokone jwa La Frontera (Frontier), molelwane o o magareng ga Spanishle lefatshe la Mapuche, segongwana sa morafe wa American Indian se ne sa neelwa boipuso go fitlheleleng ka ngwaga wa 1870. Bonno joo bo ne jwa tsibogelwa ke baeteledipele ba Mafora e le toropo morago ga dingwaga tse pedi. E ne ya fiwa setswantsho sa puso se se ntseng se dirisiwa le gompieno.
Ka jalo toropo ya Concepción e ne e le bonn jwa masole a lefatshe la Captaincy-General of Chile, le ne la senngwa e bile la phatlaladiwa ke Mapuche armies ka ngwaga wa 1554, morago ga gore e dirwe sesha ka ngwaga wa 1555. Concepción e ne ya nna gape ka nako ka dithulaganyo tsa goromente wa García Hurtado de Mendoza ha a goroga koo ka ngwaga wa 1557 fa a sena go aga kago ya Pinto. Toropo eo ene ya dirwa gape sesha ka ngwaga wa 1558, Ferikgong a thola malatshi a borataro ke rramasole yo o bidiwang Jerónimo de Villegas. E ne ya nna dikago tse ditona tsa masole a a neng a le kgatlhanong le Mapuche kwa Araucanía mo dinageng tse di lekgolo tse di tlang, e gola ka palo ya batho ba le dikete tse di lesome ntle le siege ka ngwaga wa 1564 le ditlhaselo tse dingwe tse di dirilweng ke Mapuche. Concepción e ne e le motse wa Real Audienciago tsweng ka ngwaga wa 1565 go fithelela ka ngwaga wa 1575.
Earthquakes le tsunamis, tse di eleng tsa nna teng mo toropong eo ka ngwaga wa1570, 1657, 1687, 1730 le 1751, di ile tsa gwetlha bana le dithata go sutisa toropo eo go e baya ko e ne e le teng lantlha ko Valle de la Mocha, mabapi le Bío-Bío River; lefelo la ntlha le nna le sena sepe ka ngwaga 1842 fa toropo e ya Penco e tlhongwa.
The new site for the town of Concepción became the main town of the Intendancy of Concepción, whose jurisdiction extended from the Maule River to La Frontera. The first Intendant of Concepción was the Irishman Ambrose O'Higgins, Marquis of Osorno, who later became Royal Governor of Chile and Viceroy of Peru.
Fa boeteledi pele jwa goromente wa First National bo kopana koo Santiago ka ngwaga wa 1810, ba na le boagedi ba Concepción ba kopanela bokopanelo joo le bone. Concepción e ne e dirisiwa ele kgoro ya go tsena mo dipolotiking ke ba sesole jwa Sefora go lekeletsa Viceroyalty of Peru ka maikelelo a go batla go laola Chile.
Metshameko[fetola | Fetola Motswedi]
Concepción ke lefatshe la ditlopha tse di tona tsa kgwele ya dinao.( football):
- Club Deportivo Universidad de Concepción, mo nakong e e leng ko godimo ga loko ya Liga Chilena de Fútbol: Primera División
- Club Deportivo Ferroviario Almirante Arturo Fernández Vial, mo nakong e e leng mo leking ya boraro, Tercera A
- Club de Deportes Concepción, mo nakong ya gompieno e mo leking ya bobedi, Liga Chilena de Fútbol: Primera B
Bolo ya diatla e tshamikiwa ka boleng jwa maamo aa kwa godimo. Sethopha se se itsiwing thata ke sa:
- Club Deportivo Universidad de Concepción, mo bogompienong se se leng kwa DIMAYOR, División Mayor del Básquetbol de Chile
Dipadi tse dingwe[fetola | Fetola Motswedi]
- ↑ I.S.W. Vernon, 1969

robotstxt: allowed

filter: keep


text:
Totatota Baebele e Ruta Eng?
Sedirisiwa seno sa go ruta Baebele se diretswe go go thusa go ithuta se Baebele e se rutang ka dikgang tse di farologaneng, go akaretsa gore ke ka ntlha yang fa re boga, go direga eng fa re swa, kafa re ka nnang le botshelo jo bo itumedisang jwa lelapa ka gone le dikgang tse dingwe tse di oketsegileng.
A Modimo O ne A Batla Gore Maemo a Nne Jaana?
O ka tswa o ipotsa gore ke eng fa mathata a le mantsi thata jaana gompieno. A o ne o itse gore Baebele ya re go tla nna le phetogo ya mmatota le gore o ka solegelwa molemo?
KGAOLO 1
Dithuto Tsa Boammaaruri ke Dife ka Modimo?
A o akanya gore Modimo o amega ka wena? Ithute ka botho jwa gagwe le kafa o ka atamalanang le ene ka gone.
KGAOLO 2
Baebele—Buka e e Tswang Kwa Modimong
Baebele e ka go thusa jang go lebana le mathata a gago? Ke ka ntlha yang fa o ka ikanya boporofeti jo bo mo Baebeleng?
KGAOLO 3
Boikaelelo Jwa Modimo ke Eng ka Lefatshe?
A boikaelelo jwa Modimo ka lefatshe la paradaise bo tla diragadiwa? Fa go le jalo, bo tla diragadiwa leng?
KGAOLO 4
Jesu Keresete ke Mang?
Ithute gore ke ka ntlha yang fa Jesu e le Mesia yo o solofeditsweng, o ne a tswa kae le gore ke ka ntlha yang fa e le Morwa yo o tsetsweng a le esi wa ga Jehofa.
KGAOLO 5
Thekololo—Mpho ya Modimo e e Botlhokwatlhokwa
Thekololo ke eng? E ka go solegela molemo jang?
KGAOLO 6
Baswi ba Kae?
Ithute se Baebele e se buang ka gore baswi ba kae le gore ke ka ntlha yang fa batho ba swa.
KGAOLO 7
Tsholofelo ya Mmatota ka Batho Ba o Ba Ratang ba ba Suleng
A o tlhokafaletswe ke mongwe yo o mo ratang? A go a kgonega go bona baswi gape? Ithute se Baebele e se rutang ka tsogo ya baswi.
KGAOLO 8
Bogosi Jwa Modimo ke Eng?
Batho ba le bantsi ba itse thapelo ya Morena. Polelwana e e reng: “A bogosi jwa gago bo tle” e kaya eng?
KGAOLO 9
A re Tshela “mo Metlheng ya Bofelo”?
Ela tlhoko kafa ditiro le mekgwa ya batho ba ba re dikologileng e bontshang ka gone gore re tshela mo “metlheng ya bofelo” e Baebele e neng ya bolelela pele ka yone.
KGAOLO 10
Dibopiwa Tsa Semoya—Kafa di re Amang ka Gone
Baebele e bua ka baengele le madimona. A dibopiwa tseno tsa semoya ke tsa mmatota? A di ka ama botshelo jwa gago?
KGAOLO 11
Ke ka Ntlha Yang fa Modimo a Letleletse Pogo?
Batho ba le bantsi ba akanya gore Modimo o molato ka ntlha ya pogo e e tletseng mo lefatsheng. Wena o akanyang? Ithute se Modimo a se buang ka mabaka a go bo re boga.
KGAOLO 12
Go Tshela ka Tsela e e Itumedisang Modimo
Go a kgonega go tshela botshelo jo bo itumedisang Jehofa. Tota e bile, o ka kgona go nna tsala ya gagwe.
KGAOLO 13
Tsela e Modimo a Lebang Botshelo ka Yone
Modimo o leba jang go ntsha mpa, go tshelwa madi le botshelo jwa diphologolo?
KGAOLO 14
Kafa o ka Dirang ka Teng Gore Botshelo Jwa Lelapa la Gago bo Itumedise
Lorato lo Jesu a neng a lo bontsha ke sekao se banna ba ba nyetseng, basadi ba ba nyetsweng, batsadi le bana ba ka se etsang. Re ithuta eng mo go ene?
KGAOLO 15
Kobamelo e e Amogelwang ke Modimo
Sekaseka dikarolo tse thataro tse di tlhaolang ba ba mo bodumeding jwa boammaaruri.
KGAOLO 16
Ema o Nitame mo Kobamelong ya Boammaaruri
Ke dikgwetlho dife tse o ka lebanang le tsone fa o bua le ba bangwe ka se o se dumelang? O ka dira seo jang o sa kgopise ba bangwe?
KGAOLO 17
Atamela Modimo ka Thapelo
A Modimo o a go reetsa fa o rapela? Go araba potso eno, o tshwanetse go tlhaloganya se Baebele e se rutang ka thapelo.
KGAOLO 18
Kolobetso le Kamano ya Gago le Modimo
Ke dikgato dife tse di tlhokegang gore o tshwanelegele kolobetso ya Bokeresete? Ithute gore e kaya eng le gore e tshwanetse go dirwa jang.
KGAOLO 19
Nnela Ruri mo Loratong Lwa Modimo
Re ka bontsha jang lorato le go lebogela sotlhe se Modimo a re diretseng sone?
DINTLHA TSE DI OKETSEGILENG
Leina la Modimo—Tsela e le Dirisiwang ka Yone Le se Le se Kayang
Leina la Modimo le ntshitswe mo dithanolong tse dintsi tsa Baebele. Ka ntlha yang? A go dirisa leina la Modimo go botlhokwa?
DINTLHA TSE DI OKETSEGILENG
Kafa Boporofeti Jwa ga Daniele bo Bolelelang Pele ka Gone go Goroga ga ga Mesia
Dingwaga di feta 500 pelenyana, Modimo o ne a senola nako e e tlhomameng e Mesia a neng a tla goroga ka yone. Ithute ka boporofeti jono jo bo kgatlhang!
DINTLHA TSE DI OKETSEGILENG
Jesu Keresete—Mesia yo o Solofeditsweng
Jesu o ne a diragatsa dipolelelopele tsotlhe tsa Baebele tse di kaga Mesia. Tlhomamisa mo Baebeleng ya gago gore dipolelelopele tseno di ne tsa diragadiwa ka botlalo.
DINTLHA TSE DI OKETSEGILENG
Boammaaruri ka Rara, Morwa le Moya o o Boitshepo
Batho ba le bantsi ba dumela gore thuto ya Tharonngwe e mo Baebeleng. A seo ke boammaaruri?
DINTLHA TSE DI OKETSEGILENG
Lebaka La go Bo Bakeresete ba Boammaaruri ba sa Dirise Sefapaano mo Kobamelong
A ruri Jesu o swetse mo sefapaanong? Bala karabo ya potso eno mo Baebeleng.
DINTLHA TSE DI OKETSEGILENG
Sejo sa Morena sa Maitseboa—Tiragalo e e Ketekwang go Tlotla Modimo
Bakeresete ba laetswe go keteka Segopotso sa loso lwa ga Keresete. Se tshwanetse go ketekwa leng le gone jang?
DINTLHA TSE DI OKETSEGILENG
A ke Boammaaruri Gore Batho Ba na Le Karolo Nngwe mo go Bone E e Sa Bonaleng e Bile e sa Swe?
Batho ba le bantsi ba akanya gore fa motho a swa karolo nngwe ya gagwe e e sa bonaleng e tlogela mmele e bo e tswelela e tshela. Lefoko la Modimo le re bolelela eng?
DINTLHA TSE DI OKETSEGILENG
Sheole le Hadese ke Eng?
Dithanolo dingwe tsa Baebele di dirisa lefoko “lebitla” kgotsa “dihele” go kaya Sheole le Hadese. Totatota mafoko ano a kaya eng?
DINTLHA TSE DI OKETSEGILENG
Letsatsi la Katlholo ke Eng?
Ithute kafa Letsatsi la Katlholo le tla nnang tshegofatso ka gone mo bathong botlhe ba ba ikanyegang.
DINTLHA TSE DI OKETSEGILENG
1914—Ngwaga o o Botlhokwa Thata mo Boporofeting Jwa Baebele
Go na le bosupi bofe mo Baebeleng jo bo bontshang gore 1914 e ne e le ngwaga wa botlhokwa thata?
DINTLHA TSE DI OKETSEGILENG
Mikaele Moengele yo Mogolo ke Mang?
Baebele e tlhalosa gore moengele yono yo mogolo yo o maatla ke mang. Ithute mo go oketsegileng ka ene le ka se a se dirang gone jaanong.
DINTLHA TSE DI OKETSEGILENG
Go Bona Gore “Babelona o Mogolo” ke Mang
Buka ya Tshenolo e bua ka mosadi yo o bidiwang “Babelona o Mogolo.” A ke mosadi wa mmatota? Baebele ya reng ka ene?
DINTLHA TSE DI OKETSEGILENG
A Jesu o Tsetswe ka December?
Ela tlhoko maemo a bosa ka nako ya ngwaga ya fa Jesu a ne a tsalwa. Seo se re bolelela eng?
DINTLHA TSE DI OKETSEGILENG
A re Tshwanetse go Keteka Malatsi Mangwe a a Ketekwang?
Bontsi jwa malatsi a boikhutso a a tlwaelegileng mo lefelong la lona a simologile kae? O ka nna wa gakgamadiwa ke go utlwa dikarabo tsa potso eno.


text:
Daegonale
Daegonale ke mola o o tlhamaletseng o o kgabaganyang go tshwaraganya dihuku. Mola o o kgabaganyang ga o ye thwi kwa godimo, kwa tlase, kgotsa go kopana. Ke mola o o tshwaraganyang dihuku tse pedi tsa popego.
Mo dipalong mathematics, "mola-kgabaganyo" o na le bokao jo bo farologaneng. Sekao, mo geometry daegonale ke mola mongwe le mongwe o o yang magareng a dihuku tsa polygon. Ka jalo khutlo-nne, square , e na le didaegonale tse pedi, mme popego e e matlhakore-tlhano, five-sided shape, e na le didaegonale tse tlhano. Ka kakaretso palo ya daegonale e ka supiwa ka formula [n(n-3)]/2 moo n e leng palo yotlhe ya matlhakore a popego.


text: 11 Fa ngwaga o simologa,* ka nako ya fa dikgosi di ne di ya matsholong, Dafide o ne a romela Joabe le batlhanka ba gagwe le masole otlhe a Iseraele gore ba ye go fedisa Baamone, mme ba ne ba kampa go dikologa Raba,+ fa Dafide ene a ne a setse kwa Jerusalema.+2 Maitseboa mangwe* Dafide o ne a tsoga mo bolaong jwa gagwe mme a tsamayatsamaya mo godimo ga borulelo jwa ntlo ya kgosi.* Fa a le kwa godimo ga borulelo jwa ntlo o ne a bona mosadi a tlhapa, mme mosadi yoo o ne a le montle.3 Dafide o ne a roma mongwe gore a ye go botsa ka mosadi yoo mme o ne a begelwa jaana: “Ke Bathe-sheba+ morwadia Eliame,+ mosadi wa ga Uria+ wa Mohite.”+4 Foo Dafide o ne a roma barongwa gore ba mo tlise.+ Ka jalo, mosadi yoo o ne a tla kwa go ene, mme Dafide o ne a tlhakanela dikobo le ene.+ (Seno se ne sa direga fa a ne a iitshekisa.*)+ Morago ga moo, o ne a boela kwa ntlong ya gagwe.5 Mosadi yoo o ne a ima mme o ne a romela molaetsa kwa go Dafide a re: “Ke imile.”6 Foo Dafide o ne a romela molaetsa kwa go Joabe a re: “Romela Uria wa Mohite kwa go nna.” Ka jalo, Joabe o ne a romela Uria kwa go Dafide.7 Fa Uria a goroga kwa go ene, Dafide o ne a mmotsa gore Joabe o ntse a tsoga jang, masole a ntse a tsoga jang le gore ntwa e ne e tsamaya jang.8 Go tswa foo, Dafide o ne a raya Uria a re: “Ya kwa ntlong ya gago mme o ikhutse.”* Fa Uria a sena go tswa mo ntlong ya kgosi a tsamaya, o ne a romelelwa mpho ya kgosi ya bopelontle.*9 Le fa go ntse jalo, Uria o ne a lala fa kgorong ya ntlo ya kgosi le batlhanka ba bangwe botlhe ba morena wa gagwe, mme ga a ka a ya kwa ntlong ya gagwe.10 Ka jalo, Dafide o ne a bolelelwa jaana: “Uria ga a ka a ya kwa ntlong ya gagwe.” Foo Dafide o ne a raya Uria a re: “A ga se gone o gorogang o tswa kwa loetong? Ke ka ntlha yang fa o sa ya kwa ntlong ya gago?”11 Uria o ne a araba Dafide a re: “Letlole+ le Baiseraele le batho ba Juda ba nna mo ditenteng, mme morena wa me Joabe le batlhanka ba gagwe ba kampile mo nageng. A ke tshwanetse go ya kwa ntlong ya me ke je, ke nwe ke bo ke robale le mosadi wa me?+ Ke ikana ka wena yo o tshelang, ga nkitla ke dira selo seno!”12 Foo Dafide o ne a raya Uria a re: “Nna fano le gompieno, mme kamoso ke tla go naya tsela.” Ka jalo, Uria o ne a nna kwa Jerusalema mo letsatsing leo le mo letsatsing le le latelang.13 Go tswa foo, Dafide o ne a laela gore a ye go bidiwa gore a tle go ja le go nwa le ene mme o ne a mo tagisa. Le fa go ntse jalo, fa go nna maitseboa o ne a ya go robala mo bolaong jwa gagwe le batlhanka ba morena wa gagwe, mme ga a ka a ya kwa ntlong ya gagwe.14 Mo mosong Dafide o ne a kwalela Joabe lekwalo a bo a le romela ka seatla sa ga Uria.15 O ne a kwala jaana mo lekwalong: “Bayang Uria mo meleng e e kwa pele kwa tlhabano e leng maswe thata gone. Go tswa foo, lo tswe fa go ene lo boele kwa morago, gore a tlhabiwe mme a swe.”+16 Joabe o ne a ntse a lebeletse motse ka kelotlhoko, mme o ne a baya Uria kwa a neng a itse gore go na le batlhabani ba ba maatla gone.17 E rile banna ba motse ba tswa mme ba ya go tlhabana le Joabe, bangwe ba batlhanka ba ga Dafide ba ne ba bolawa, mme Uria wa Mohite e ne e le mongwe wa ba ba neng ba sule.+18 Jaanong Joabe o ne a begela Dafide dikgang tsotlhe tse di amanang le ntwa.19 O ne a laela morongwa a re: “Fa o sena go bolelela kgosi dikgang tsotlhe tsa ntwa,20 kgosi e ka nna ya galefa e bo e go raya e re, ‘Goreng lo ne lo atamela motse thata jaana fa lo tlhabana le one? A lo ne lo sa itse gore ba ne ba tla hula go tswa kwa godimo ga lobota?21 Ke mang yo o neng a bolaya Abimeleke+ morwa Jerubeshethe?+ A e ne e se mosadi yo o neng a latlhela leje le legolo* mo go ene a le kwa godimo ga lobota, mme a mmolaya kwa Thebese? Goreng lo ne lo atamela lobota thata jaana?’ Foo o re, ‘Motlhanka wa gago Uria wa Mohite le ene o sule.’ ”22 Ka jalo, morongwa o ne a tsamaya mme a bolelela Dafide sengwe le sengwe se Joabe a neng a mo romile gore a se bue.23 Foo morongwa o ne a raya Dafide a re: “Banna ba bone ba ne ba re fekeetsa, mme ba ne ba tla go re tlhasela kwa nageng; mme re ne ra ba lelekisa go ya go fitlha kwa kgorong ya motse.24 Mme bahudi ba metswi ba ne ba re hula go tswa kwa godimo ga lobota, mme bangwe ba batlhanka ba gago kgosi ba ne ba swa; motlhanka wa gago e bong Uria wa Mohite le ene o sule.”+25 Foo Dafide o ne a raya morongwa a re: “Raya Joabe o re: ‘O se ka wa letla gore kgang eno e go tshwenye ka gonne tšhaka e bolaya mongwe le mongwe e sa tlhaole. Tlhasela motse ka maatla a gago otlhe mme o o fenye.’+ Mme le wena o mo kgothatse.”26 Fa mosadi wa ga Uria a utlwa gore monna wa gagwe e bong Uria o ne a sule, o ne a hutsafalela monna wa gagwe.27 Fela fa lobaka lwa go hutsafala lo sena go fela, Dafide o ne a laela gore mosadi yoo a ye go tsewa mme a mo tlisa mo ntlong ya gagwe, mme o ne a nna mosadi wa gagwe+ a bo a mo tsholela morwa. Le fa go ntse jalo, se Dafide a neng a se dirile se ne sa kgopisa* Jehofa fela thata.+


text: 12 Ka jalo, Jehofa o ne a romela Nathane+ kwa go Dafide. O ne a ya kwa go ene+ mme a re: “Go ne go na le banna ba le babedi mo motseng o le mongwe, yo mongwe o ne a humile mme yo mongwe a humanegile.2 Monna yo o humileng o ne a na le dinku le dikgomo di le dintsi thata;+3 mme monna yo o humanegileng ene o ne a se na sepe fa e se kwanyana e le nngwe e namagadi, e a neng a e rekile.+ O ne a e tlhokomela, mme e ne e gola mmogo le ene le bomorwawe. E ne e tle e je mo dijong tse dinnye tse a neng a na le tsone e bo e nwa se se tswang mo koping ya gagwe e bile e ne e robala mo mabogong a gagwe. E ne ya nna jaaka morwadie.4 Moragonyana go ne ga tla moeng kwa monneng wa mohumi, mme o ne a se ka a tsaya epe ya dinku le dikgomo tsa gagwe gore a direle motsamai yo o neng a tlile kwa go ene dijo. Go na le moo, o ne a tsaya kwanyana ya monna yo o humanegileng a bo a e tlhabela monna yo a neng a tlile kwa go ene.”+5 Foo Dafide o ne a galefela monna yoo fela thata, mme o ne a raya Nathane a re: “Ke ikana ka Jehofa Modimo yo o tshelang,+ monna yo o dirileng seno o tshwanelwa ke go swa!6 Mme o tshwanetse go duelela kwanyana eo makgetlo a le manê,+ ka gonne a dirile seno e bile a sa nna pelotlhomogi.”7 Go tswa foo, Nathane o ne a raya Dafide a re: “Ke wena monna yoo! Seno ke se Jehofa, Modimo wa Iseraele a se buang: ‘Nna ka bonna ke ne ka go tlotsa gore o nne kgosi ya Iseraele+ e bile ke ne ka go golola mo seatleng sa ga Saulo.+8 Ke ne ke ikemiseditse go go naya dithoto tsa mong wa gago+ le basadi ba mong wa gago,+ mme ke ne ka go naya batho ba Iseraele le ba Juda gore o ba buse.+ Mme jaaka e kete seo se ne se sa lekana, ke ne ke ikemiseditse go go direla dilo di le dintsi thata.+9 Ke ka ntlha yang fa o ile wa nyatsa se Jehofa a se buileng ka go dira se se bosula mo matlhong a gagwe? O kgemethile Uria wa Mohite ka tšhaka!+ Go tswa foo, o ne wa tsaya mosadi wa gagwe gore e nne mosadi wa gago+ fa o sena go mmolaya ka tšhaka ya Baamone.+10 Jaanong tšhaka ga e kitla e tswa mo lelapeng la gago+ ka gonne o ne wa nnyatsa ka go tsaya mosadi wa ga Uria wa Mohite gore e nne mosadi wa gago.’11 Seno ke se Jehofa a se buang: ‘Ke go tlisetsa masetlapelo go tswa mo lelapeng la gago;+ mme ke tla tsaya basadi ba gago ke bo ke ba naya monna yo mongwe*+ fa pele ga matlho a gago, mme ene o tla tlhakanela dikobo le basadi ba gago letsatsi le penne.*+12 Le fa gone o dirile seno mo sephiring,+ nna ke tla dira seno fa pele ga Iseraele yotlhe letsatsi le penne.’”*13 Foo Dafide o ne a raya Nathane a re: “Ke leofetse Jehofa.”+ Nathane o ne a araba Dafide a re: “Jehofa le ene o itshwarela boleo jwa gago.*+ Ga o kitla o swa.+14 Le fa go ntse jalo, e re ka o ile wa nyatsa Jehofa thata mo kgannyeng eno, morwa yo o sa tswang go mo tsholelwa ruri o tla swa.”15 Go tswa foo, Nathane o ne a ya kwa ntlong ya gagwe.Mme Jehofa o ne a dira gore ngwana yo mosadi wa ga Uria a neng a mo tsholetse Dafide a lwale.16 Dafide o ne a rapela Modimo wa boammaaruri ka ntlha ya mosimane. Dafide o ne a itima dijo gotlhelele mme o ne a tle a tsene mo phaposing ya gagwe a bo a fetsa bosigo jotlhe a rapame fa fatshe.+17 Ka jalo, bagolwane ba ntlo ya gagwe ya segosi ba ne ba ema fa go ene mme ba leka go mo emisa, le fa go ntse jalo, o ne a gana e bile o ne a sa je le bone.18 Mo letsatsing la bosupa ngwana yoo o ne a swa, mme batlhanka ba ga Dafide ba ne ba boifa go mmolelela gore ngwana o ne a sule. Ba ne ba re: “Fa ngwana a ne a sa ntse a tshela re ne ra bua le ene, mme o ne a se ka a re reetsa. Ka jalo, re ka mmolelela jang gore ngwana o sule? A ka nna a dira sengwe se se maswe.”19 E rile Dafide a bona batlhanka ba gagwe ba sebaseba, o ne a lemoga gore ngwana o sule. Dafide o ne a raya batlhanka ba gagwe a re: “A ngwana o sule?” Ba ne ba araba ba re: “O sule.”20 Ka jalo, Dafide o ne a tsoga fa fatshe. O ne a tlhapa, a itshasa leokwane,+ a apara diaparo di sele mme o ne a ya kwa ntlong+ ya ga Jehofa a bo a obama. Morago ga moo, o ne a ya kwa ntlong* ya gagwe mme a kopa gore a tlisediwe dijo, mme o ne a ja.21 Batlhanka ba gagwe ba ne ba mmotsa jaana: “Goreng o itshwere ka tsela eno? Fa ngwana a ne a sa ntse a tshela o ne o itima dijo e bile o nna o lela; mme fela fa ngwana a sena go swa, o ne wa tsoga mme wa ja dijo.”22 O ne a araba jaana: “Fa ngwana a ne a sa ntse a tshela, ke ne ke itima dijo+ e bile ke nna ke lela ka gonne ke ne ke ipolelela ke re, ‘Ke mang yo o itseng gore a Jehofa a ka nna a nkutlwela botlhoko mme a letla ngwana gore a tshele?’+23 E re ka jaanong a sule, goreng ke tshwanetse go itima dijo? A nka kgona go mo tsosa?+ Ke tla ya kwa go ene,+ mme ene ga a kitla a boela kwa go nna.”+24 Go tswa foo, Dafide o ne a gomotsa mosadi wa gagwe e bong Bathe-sheba.+ O ne a tsena kwa go ene mme a tlhakanela dikobo le ene. Fa nako e ntse e tsamaya, o ne a tshola morwa mme o ne a bidiwa Solomone.*+ Mme Jehofa o ne a mo rata,+25 e bile o ne a romela molaetsa ka moporofeti Nathane+ gore a bidiwe Jedidia,* ka ntlha ya ga Jehofa.26 Joabe o ne a tswelela a tlhabana le Raba+ wa Baamone+ mme o ne a gapa motse wa segosi.*+27 Ka jalo, Joabe o ne a romela barongwa kwa go Dafide mme a re: “Ke tlhabane le Raba,+ e bile ke gapile motse wa metsi.*28 Jaanong phutha masole a mangwe otlhe mme o tlhasele motse o bo o o gapa. Go seng jalo, ke nna yo ke tla gapang motse, mme ke tla tlotlomadiwa ka ntlha ya seo.”*29 Ka jalo, Dafide o ne a phutha masole otlhe mme a ya kwa Raba a bo a tlhabana le yone mme a e gapa.30 Go tswa foo, o ne a rola Malekame serwalo sa tlhogo. Bokete jwa sone e ne e le talenta* ya gauta, mmogo le maje a a tlhwatlhwakgolo, mme se ne sa rwesiwa Dafide. Gape o ne a gapa dilo di le dintsi thata mo motseng.+31 Mme o ne a ntsha batho ba ba neng ba le mo go one a bo a ba naya tiro ya go shaga maje, ya go bereka ka didirisiwa tsa tshipi tse di bogale le ka dilepe tsa tshipi, le ya go dira ditena. Seo ke se a neng a se dira metse yotlhe ya Baamone. La bofelo Dafide le masole otlhe ba ne ba boela kwa Jerusalema.


text: 17 Fa Jesu a sena go bua dilo tseno, o ne a leba kwa legodimong a bo a re: “Rara, nako e tlile. Galaletsa morwao gore morwao a tle a go galaletse,+2 fela jaaka o mo neile taolo mo bathong* botlhe,+ gore a tle a neye batho botlhe ba o ba mo neileng+ botshelo jo bo sa khutleng.+3 E le gore ba bone botshelo jo bo sa khutleng+ ba tshwanetse go go itse,* wena Modimo yo o esi wa boammaaruri,+ e bile ba tshwanetse go itse yo o mo romileng, e bong Jesu Keresete.+4 Ke go galaleditse mo lefatsheng,+ ka gonne ke weditse tiro e o neng o e nneile gore ke e dire.+5 Jaanong Rara, nkgalaletse fa thoko ga gago ka kgalalelo e ke neng ke na le yone fa ke ne ke sa ntse ke na le wena pele ga lefatshe le nna gone.+6 “Ke senoletse* batho ba o ba nneileng ba ba tswang mo lefatsheng leina la gago.+ E ne e le ba gago, mme wa ba nnaya, mme ba ikobetse lefoko la gago.7 Jaanong ba a itse gore dilo tsotlhe tse o di nneileng di tswa kwa go wena;8 ka gonne fa ke ne ke ba bolelela mafoko a o a mpoleletseng,+ ba ne ba a amogela mme jaanong ba a itse gore ke tlile ke le moemedi wa gago,+ e bile ba dumetse gore o nthomile.+9 Ke a ba kopela; ga ke kopele lefatshe, mme ke kopela batho ba o ba nneileng, ka gonne ke ba gago;10 mme dilo tsotlhe tsa me ke tsa gago, le tsa gago ke tsa me,+ e bile ba nkgalaleditse.11 “Ga ke tlhole ke le mo lefatsheng, le fa go ntse jalo, bone ba mo lefatsheng,+ mme nna ke tla kwa go wena. Rara yo o Boitshepo, ba tlhokomele+ ka ntlha ya leina la gago le o le nneileng, gore ba tle ba nne seoposengwe* jaaka re le seoposengwe.*+12 Fa ke ne ke sa ntse ke na le bone, ke ne ke tlhola ke ba tlhokomela+ ka ntlha ya leina la gago le o le nneileng; mme ke ba sireleditse, e bile ga go na ope mo go bone yo o sentsweng+ fa e se morwa tshenyego,+ gore lokwalo lo tle lo diragadiwe.+13 Jaanong ke tla kwa go wena, mme ke bua dilo tseno mo lefatsheng, gore ba tle ba nne le boitumelo jo bogolo jo le nna ke nang le jone.+14 Ke ba neile lefoko la gago, mme lefatshe le ba tlhoile, ka gonne ga ba karolo ya lefatshe,+ fela jaaka nna ke se karolo ya lefatshe.15 “Ga ke kope gore o ba ntshe mo lefatsheng, mme ke kopa gore o ba sireletse ka ntlha ya ga Satane.*+16 Ga ba karolo ya lefatshe,+ fela jaaka nna ke se karolo ya lefatshe.+17 Ba dire boitshepo ka mafoko a gago;+ ka gonne mafoko a gago a boammaaruri.+18 Fela jaaka o nthomile mo lefatsheng, le nna ke ba romile mo lefatsheng.+19 Mme ke ipoloka ke le boitshepo ka ntlha ya bone, gore le bone ba tle ba dirwe boitshepo ka ntlha ya boammaaruri.20 “Ga ke kopele bano fela, mme ke kopela le ba ba tla dumelang mo go nna fa ba sena go utlwa molaetsa wa bone,21 gore botlhe ba tle ba nne seoposengwe,*+ fela jaaka wena Rara o le seoposengwe le nna, le nna ke le seoposengwe le wena,+ gore le bone ba tle ba nne seoposengwe le rona, e le gore lefatshe le dumele gore o nthomile.22 Ke ba neile kgalalelo e o e nneileng, gore ba tle ba nne seoposengwe* jaaka le rona re le seoposengwe.+23 Nna ke le seoposengwe le bone mme wena o le seoposengwe le nna, gore ba tle ba nne seoposengwe ka mo go feletseng,* e le gore lefatshe le tle le itse gore o nthomile le gore o ba ratile fela jaaka o nthatile.24 Rara, ke batla gore batho ba o ba nneileng ba nne le nna kwa ke leng teng,+ gore ba tle ba bone kgalalelo ya me e o e nneileng, ka gonne o nthatile pele ga batho ba bopiwa.*+25 Rara yo o siameng, eleruri lefatshe ga le ise le go itse,+ mme nna ke a go itse,+ le bano ba a itse gore o nthomile.26 Ke ba rutile ka ga* leina la gago e bile ke tla tswelela ke dira jalo,+ gore ba rate batho ba bangwe fela jaaka o nthata le gore ke nne ke le seoposengwe le bone.”+


text:
Buka E o Ka e Ikanyang—Karolo 3
Babelona mo Hisitoring ya Baebele
Setlhogo seno ke sa boraro mo motseletseleng wa ditlhogo di le supa tse di tlhagang mo dikgatisong tse di latelanang tsa “Tsogang!” tse di buang ka mebusomegolo e e supa ya hisitori ya Baebele. Boikaelelo jwa go bo ditlhogo tseno di kwadilwe ke go bontsha gore Baebele e ka ikanngwa le gore e tlhotlheleditswe ke Modimo e bile molaetsa wa yone o naya tsholofelo ya gore pogo e e bakilweng ke go sa buseng sentle go go setlhogo ga dipuso tsa batho e tla fela.
MOTSE wa bogologolo wa Babelona, o o neng o le mo dipoeng tse di nonneng mo e ka nnang dikilometara di le 80 kwa borwa jwa motse o jaanong o bidiwang Baghdad, o ne o le montle tota. E re ka Babelona e ne e na le mabota a magolo a mabedi mme e dikologilwe ke mosele, e ne e lebega e ka se ka ya tlhaselwa. Motse ono o ne o itsege ka ditempele tsa one tse dikgolo, ditshingwana tsa mo dithabeng le ditora tsa tempele. Bosheng jaana, Babelona e ile ya bidiwa nngwe ya metse e megolo go gaisa ya bogologolo.
Mo Baebeleng, e ile ya bidiwa “Mohumagadi wa Magosi” mme e ne e le motsemogolo wa mmusomogolo wa boraro wa lefatshe mo hisitoring ya Baebele. (Isaia 47:5) Fela jaaka mebusomegolo e e tlileng pele ga yone ya Baegepeto le Baasiria, Mmusomogolo wa Babelona o ile wa nna le seabe se segolo mo hisitoring ya Baebele, e leng se se re thusang go bapisa se Baebele e se bolelang ka one le se metswedi ya tshedimosetso ya lefatshe e se bolelang.
Hisitori E e Ka Ikanngwang
Buka ya Baebele ya Daniele e re bolelela gore monna mongwe yo leina la gagwe e leng Beleshasare o kile a nna kgosi ya Babelona. (Daniele 5:1) Le fa go ntse jalo, metswedi mengwe ya tshedimosetso ya lefatshe mo nakong e e fetileng e ile ya bolela gore Beleshasare ga a ise a ko a nne kgosi, le fa a ne a le maatla. A Baebele e ne e dirile phoso? Baithutamarope ba ile ba ribolola disilindara tsa letsopa di le mmalwa mo matlotleng a Ure kwa Mesopotamia. Mokwalo wa cuneiform o o neng o le mo go nngwe ya disilindara o ne o na le thapelo ya ga Kgosi Nabonidase wa Babelona a rapelela “Bel-sar-ussur, morwaake yo mogolo.” Go ya ka New Bible Dictionary, dipatlisiso tse di dirilweng moragonyana di ile tsa tlhomamisa gore Beleshasare “e ne e le moemedi wa kgosi ka nako e e fetang halofo ya nako e rraagwe a busitseng ka yone, e leng nako e ka yone maemo a gagwe a neng a lekana le a kgosi.”
Hisitori le yone e bontsha gore Babelona wa bogologolo e ne e le motse o batho ba one ba neng ba tlhoafaletse bodumedi thata, o tletse tepodinaledi le boitseanape. Ka sekai, fa re bala Esekiele 21:21, re utlwa gore kgosi ya Babelona e ne ya dirisa boitseanape gore e itse gore a e ka tlhasela Jerusalema. Baebele ya re kgosi e ile ya ‘leba mo sebeteng.’ Ke eng fa e ne e leba mo sebeteng? Bababelona ba ne ba dirisa serwe seno go sekaseka ditshupo tsa botlhodi. Buka ya Mesopotamian Astrology e re bolelela gore mo setsheng se le sengwe fela sa Babelona wa bogologolo, baithutamarope ba ile ba fitlhela “dibete tse di dirilweng ka [letsopa] di le 32, tsotlhe di kwadilwe” ditshupo tsa botlhodi.
Moithutamarope yo o itsegeng e bong Nelson Glueck o kile a re: “Ke ntse ke ribolola dilo ka dingwaga di le 30, sengwe le sengwe se ke neng ke se ribolola ke ne ke se sekaseka mo Baebeleng mme mo dilong tse di amanang le hisitori, ga ke ise ke ko ke fitlhele phoso epe mo Baebeleng.”
“Ke ntse ke ribolola dilo ka dingwaga di le 30 . . . , mme mo dilong tse di amanang le hisitori ga ke ise ke ko ke fitlhele phoso epe mo Baebeleng.”—Nelson Glueck
Boporofeti Jo bo Ka Ikanngwang
O ne o ka reng fa mongwe a ne a ka go bolelela gore ditoropo tse dikgolo—tse di jaaka Beijing, Moscow kgotsa Washington, D.C.—di tla nna matlotla a go sa nneng ope mo go one? Ga go na pelaelo gore o ne o tla belaela. Le fa go ntse jalo, ke se se ileng sa diragalela Babelona wa bogologolo. Dingwaga di ka nna 200 pele ga foo, mo e ka nnang ka ngwaga wa 732 B.C.E., Jehofa Modimo o ne a tlhotlheletsa moporofeti wa Mohebera e bong Isaia gore a kwale boporofeti jo bo kaga go senngwa ga Babelona yo o maatla. O ne a kwala jaana: “Babelona, mokgabiso wa magosi, . . . o tla nna jaaka fa Modimo a ne a ribegetsa Sodoma le Gomora. Ga a kitla a nniwa, le fa e le go nna le lefelo la bonno kokomana morago ga kokomana.”—Isaia 13:19, 20.
Mme gone ke eng fa Modimo a ne a bolelela pele ka go senngwa ga Babelona? Ka 607 B.C.E., masole a Bababelona a ne a senya Jerusalema mme a isa batho ba ba falotseng kwa Babelona, kwa ba ileng ba tshwarwa makgwakgwa gone. (Pesalema 137:8, 9) Modimo o ne a bolelela pele gore batho ba gagwe ba ne ba tla tshwanelwa ke gore ba itshokele go tshwarwa makgwakgwa jalo ka dingwaga di le 70 ka ntlha ya ditiro tsa bone tse di boikepo. Morago ga foo, Modimo o ne a tla ba golola le go ba letla gore ba boele kwa nagagaeng ya bone.—Jeremia 25:11; 29:10.
Go dumalana le Lefoko la Modimo la boporofeti, ka 539 B.C.E.—fa dingwaga di le 70 tsa go isiwa botshwarwa ga Bajuda di tloga di fela—motse wa Babelona o o neng o lebega o ka se tlhaselwe o ne wa fenngwa ke masole a Bameda le Baperesia. Kgabagare, motse oo o ne wa nna mokoa wa matlotla—fela jaaka go ne go boleletswe pele. Ga go na ope yo o neng a ka kgona go opa kgomo lonaka jalo. Ga go na pelaelo gore, go porofeta kgotsa go bolelela pele ditiragalo, go dira gore Mokwadi wa Baebele—Modimo wa boammaaruri e bong Jehofa—a tlhomologe mo medimong e mengwe.—Isaia 46:9, 10.
Tsholofelo E o Ka e Ikanyang
Go na le boporofeti jo bongwe jo bo diragadiwang ka tsela e e tlhomologileng mo motlheng wa rona. Boporofeti joo bo malebana le Kgosi Nebukadenesare wa Babelona le toro ya gagwe ya setshwantsho se segolo. Mmele wa sone o ne o arogantswe ka dikarolo di le tlhano—tlhogo, sehuba le matsogo, mpa le dirope, maoto mmogo le dinao—nngwe le nngwe ya yone e dirilwe ka dimetale tse di sa tshwaneng. (Daniele 2:31-33) Dikarolo tseno tsa metale di ne di emela mebuso kgotsa magosi a a tlhatlhamanang, a a simololang ka Babelona go ya go fitlha ka Mmusomogolo wa Baesemane le Baamerika, e leng mmusomogolo wa bosupa mo hisitoring ya Baebele.—Daniele 2:36-41.
Daniele o ne a tlhalosa gore mo dinaong le mo menwaneng ya maoto ya setshwantsho, go ne go na le phetogo e e bonalang ya dilo tse di bopilweng ka tsone. Jang? Metale o o neng o sa tswakanngwa le sepe o ne wa emisediwa ka letsopa le le metsi le le tswakantsweng le tshipi. Daniele o ne a tlhalosetsa Nebukadenesare jaana: “E re ka o ne wa bona tshipi e tlhakane le letsopa le le metsi, ba tla tlhakana le bana ba batho; mme ga ba na go itshupa ba ngaparagane, yo le yole, fela jaaka tshipi e sa tlhakane le letsopa le go bopilweng ka lone.” (Daniele 2:43) Ee, go tswakanya tshipi le letsopa go dira gore go nne le kgolagano e e sa nonofang; ga e “ngaparagane.” A bo seno se tlhalosa sentle jang ne tsela e dipolotiki tsa motlha o re tshelang mo go one di kgaoganeng ka yone!
Gape Daniele o senola tiragalo e nngwe ya botlhokwa. Kgosi Nebukadenesare o ne a bona leje le le neng le tswa kwa thabeng e kgolo mo torong ya gagwe. Leje leno le ne la tsholediwa mme “la itaya setshwantsho mo dinaong tsa sone tsa tshipi tse gape di bopilweng ka letsopa mme la di thubaganya.” (Daniele 2:34) Seo se kaya eng? Daniele o araba jaana: “Mo metlheng ya dikgosi tseo [ka nako ya mmusomogolo wa bofelo wa lefatshe] Modimo wa legodimo o tla tlhoma bogosi jo bo se kitlang bo senngwa le ka motlha. Mme bogosi joo ga bo kitla bo fetisediwa mo bathong bape ba bangwe. Bo tla thubaganya bo fedisa magosi ano otlhe, mme bo tla ema ka bosakhutleng.” (Daniele 2:44) Boporofeti joo bo ne bo lebisa kwa Bogosing jo bo sa tshwaneng le puso epe e e itsiweng ke batho. Kgosi ya jone ke Jesu Keresete, e bong Mesia. Jaaka go bontshitswe mo ditlhogong tse di fetileng tsa motseletsele ono wa ditlhogo, Jesu o tla nyeletsa Satane le balatedi ba gagwe ba batho le ba meya mme a tlise kagiso le kutlwano ya lobopo lotlhe.—1 Bakorintha 15:25.


text:
111Morago ga moo Baiseraele botlhe ba phuthegela kwa go Dafita kwa Heberone ba re: “Kana re lesapo la gago le nama ya gago!
2O sa le o bolotsa Baiseraele le go ba gorosa, Saule a sa le kgosi. E bile Morena, Modimo wa gago, o go laetse wa re: ‘Wena o tla fudisa morafe wa me wa Iseraele, o nna moetapele wa ona, o o busa.’ ” 3Ga ba ga tla bagolo botlhe ba Iseraele kwa kgosing kwa Heberone, mme Dafita a dira kgolagano nabo kwa Heberone fa pele ga Morena. Ba be ba tlotsa Dafita go nna kgosi ya Iseraele ka fa lefokong la Morena le o le buileng ka Samuele.
4Morago ga moo Dafita a ya kwa Jerusalema yo e neng e le Jebusi, a na le Baiseraele botlhe. Teng go ne go agile Bajebusi mo lefatsheng leo. 5Mme baagi ba Jebusi ba raya Dafita ba re: “Ga o kitla o tsena ka mo!” Mme Dafita a thopa thaba e e femetsweng ya Sione. Ke yona tshimologo ya motse wa ga Dafita. 6Dafita o ne a buile a re: “Mangmang yo o ka fenyang Bajebusi e le wa ntlha o tla nna tlhogo le kgosana.” Mme Joabe morwa Seruya a palama pele, a nna tlhogo ya mephato. 7Jaanong Dafita a nna mo thabeng e e femetsweng; ke ka moo e bidiwang motse wa ga Dafita. 8Dafita a ba a agelela motse mo tikologong go tloga kagong ya phemelo ya Milo go ya go o dikologa otlhe. Joabe ene a tsosa dikarolo tse di senyegileng tsa motse. 9Mme Dafita a nna a tia, ka Morena wa masomosomo a na nae.
10Ba ke ditlhogo tsa bagale ba ga Dafita ba ba neng ba mo emela thata gore a bone bogosi, ba na le Baiseraele botlhe gore ba mo dire kgosi ka fa lefokong la Morena ka ga Iseraele.
11Palo ya bagale ba ga Dafita ke e: Jasobeame morwa Hagemoni, tlhogo ya ba bararo. Ene o kile a kgadikanya lerumo la gagwe godimo ga ba le 300 ba ba bolailweng ka nako e le nngwe.
12A tlhomagannwa ke Eleasare morwa Doto wa kwa Ahohi; yoo e ne e le mongwe wa bagale ba bararo.
13O ne a na le Dafita kwa Phase-Damime kwa Bafelesita ba phuthegetseng teng go tlhabana. Mme go ne go le tshimo e e lemilweng e e tletseng garase. Jaanong ya re batho ba tshaba Bafelesita, 14ene a ikemisa mo gare ga tshimo eo a e amoga baba, a bolaya Bafelesita, mme Morena a ba naya phenyo e kgolo ka ene.
15Ba le bararo ba ditlhogo di le 30 tsa bagale ba kile ba fologa, ba fitlha kwa go Dafita a le kwa lefikeng mo logageng lwa Adulame, mme bothibelelo jwa Bafelesita bo le kwa lebaleng la Refaime.
16Ka sebaka seo Dafita o ne a le kwa thabeng e e femetsweng, mme balebedi ba puso ya Bafelesita ba le kwa Betleheme. 17Foo Dafita a utlwa lenyora, mme a re: “Ke mang yo o ka nnosang metsi a a tswang go gelelwa kwa mokweleng o o fa kgorong ya Betleheme?” 18Ke fa ba bararo ba, ba sutlhelela bothibelelo jwa Bafelesita, ba gelela metsi mo mokweleng o o fa kgorong ya Betleheme, ba a tsaya ba a isa kwa go Dafita, mme Dafita a gana go a nwa, mme a a tshololela Morena 19a re: “A Modimo wa me o nthibele go ka dira jalo! A nka nwa madi a banna bao ba ba tsentseng maphelo a bone mo kotsing?” Mme a gana go a nwa. Bagale ba bararo ba dirile jalo.
20Abisai monnaa Joabe e ne e le tlhogo ya ba bararo; o kile a kgadikanya lerumo la gagwe godimo ga ba le 300 ba o neng a ba bolaya, mme o ne a tumile mo go ba bararo. 21Mo go ba bararo o ne a tlotlega bogolo go ba babedi, a nna molaodi wa bone, mme a se ka a lekana le ba bararo ba pele.
22Benaya morwa Joyata morwa monna wa senatla wa ditiro tse dikgolo wa kwa Kapsheele ene a bolaya bagale ba babedi ba Moabe; a ba a fologa a bolaela tau mo mokweleng ka letsatsi la semathana. 23E bile ke ene yo o kileng a bolaya Moegepeto, monna wa boleele jwa mabogo a le matlhano; Moegepeto a tshotse lerumo le lore lwa lone lo leng kana ka mosipuri wa balogi, mme Benaya a ya kwa go ene ka thobane fela, a phamola lerumo mo seatleng sa Moegepeto, a mmolaya ka lone lerumo leo la gagwe.
24Ke tsona tse di dirilweng ke Benaya morwa Joyata; o ne a tumile mo bagaleng ba bararo.
25Kana o ne a tlotlega bogolo go ba ba 30, mme a se ka a lekana le ba bararo bale. Mme Dafita a mo dira molaodi wa bafemedi ba gagwe.
26Bagale ba bangwe ba pelokgale e ne e le Asahele monnaa Joabe le Elehanane morwa Doto wa kwa Betleheme; 27le Samothe wa kwa Harote le Helese wa kwa Phelone
28le Ira morwa Ikese wa kwa Thekoa le Abiesere wa kwa Anathothe 29le Sibegai wa kwa Huša le Ilai wa kwa Ahohi 30le Maharai wa kwa Netofa le Helete morwa Baana wa kwa Netofa 31le Ithai morwa Ribai wa kwa Gibea wa Babenyamene le Benaya wa kwa Phirathone 32le Hurai wa kwa Nagale-Gaaše le Abiele wa kwa Areba 33le Asemawethe wa kwa Baharume le Eliaba wa kwa Saalebone 34le bomorwa Haseme wa kwa Gisone le Jonathane morwa Sage wa kwa Harari 35le Ahiame morwa Sagare wa kwa Harari le Elifale morwa Ure 36le Hefere wa kwa Megera le Ahia wa kwa Phelone 37le Hesero wa kwa Karemele le Naarai morwa Esebai 38le Joele morwa rraagwe Nathane le Mibegare morwa Hageri 39le Seleke wa Moamone le Naharai wa kwa Beerothe, morwala-dibolai wa ga Joabe morwa Seruya, 40le Ira wa Moithere le Garebe wa Moithere 41le Uria wa Mohethe le Sabate morwa Ahelai
42le Adina morwa Sisa wa Morubene, tlhogo ya Barubene, a na le ba le 30; 43le Hanane morwa Maaga le Josafate wa kwa Methene 44le Usia wa kwa Asethera le Sama le Jehiele, bomorwa Hothame wa kwa Aroere; 45le Jediaele morwa Simeri le Joha morwa-rraagwe, ba kwa Thisa; 46le Eliele wa kwa Mahawime le Jeribai le Josabja bomorwa Elenaame le Ithema wa kwa Moabe 47le Eliele le Obete le Jaasiele wa kwa Mesobaya.


text:
SETLHOGO SA KA FA NTLE
O Leba Madi Jang?
BATHO ba re o ka se tshele kwa ntle ga madi. Seno se boammaaruri ka gonne motho o tlhoka madi go reka dijo, diaparo, go duela rente kgotsa go reka ntlo. Monna mongwe yo o kwalang ka tsa madi o ne a re: “Madi a botlhokwa thata. Fa a ka bo a seyo, re ne re ka tlalelwa ga bo ga tsoga ntwa mo kgweding fela.”
Mme seo ga se reye gore madi a ka kgona go reka sengwe le sengwe. Mmoki mongwe wa Mo-Norway e bong Arne Garborg o ne a re madi “a ka go rekela dijo mme e seng keletso ya go di ja; a ka go rekela melemo mme e seng botsogo; a ka go rekela bolao mme e seng boroko; a ka go rekela kitso mme e seng botlhale; a ka go rekela maphatsiphatsi mme e seng bontle; a ka go rekela dilo tse dintle mme e seng lorato; a ka dira gore o ijese monate mme a ka se go rekele boitumelo; a ka dira gore o itsiwe ke batho ba bantsi mme a ka se dire gore o nne le ditsala; a ka dira gore o nne le batlhanka mme e seng batho ba o ka ba ikanyang.”
Fa motho a leba madi sentle—a sa a letle a laola botshelo jwa gagwe—a ka kgona go itumelela botshelo le go kgotsofala. Baebele ya re: “Lorato lwa madi ke modi wa mefuta yotlhe ya dilo tse di utlwisang botlhoko, mme ka go gagamalela lorato lono bangwe ba . . . itlhabakakile ka ditlhabi tse dintsi.”—1 Timotheo 6:10.
Ela tlhoko gore go rata madi ke gone go bakang mathata—e seng madi ka boone. Boammaaruri ke gore go rata madi ka tsela e e feteletseng go ka kgaoganya ditsala le malapa. Ela tlhoko dikai tseno.
Daniel: * “Ke ne ke tle ke akanye gore Thomas ke motho wa batho e bile o a ikanyega. Ga re ise re ko re nne le mathata mme dilo di ne tsa fetoga fa ke sena go mo rekisetsa koloi ya me. Ke ne ke sa itse gore e na le bothata. Mme gone, o ne a saenile tumalano ya go e reka jaaka e ntse. Morago ga dikgwedi tse tharo, koloi eo e ne ya senyega. Thomas o ne a tsaya gore ke mo tsieditse e bile a bua a galefile gore ke mmusetse madi a gagwe. Ke ne ke gamaregile! Fa ke leka go buisana le ene, o ne a galefa le go feta. Madi a ne a fetotse Thomas mme ke ne ke sa tlhole ke mo itse.”
Esin: “Nesrim ke nnake. Re ne re utlwana sentle, ka jalo, ke ne ke sa akanye gore re tla kgaoganngwa ke madi. Mme go ne ga direga sone seo. Fa batsadi ba rona ba tlhokafala, ba ne ba re tlogelela boswa mme ba kwala gore re bo kgaoganye ka go lekana. Nnake o ne a itlhokomolosa seo mme a batla go tsaya madi a mantsi. O ne a galefa tota a bo a ntshosetsa fa ke mmolelela gore ke tla dira fela jaaka re laetswe. Go tla go fitlha le gompieno, o sa ntse a nkgalefetse.”
MADI LE TLHAOLELE
Go sa lebe madi sentle go ka dira gore batho ba atlhole ba bangwe. Ka sekai, motho yo o humileng a ka nna a akanya gore batho ba ba humanegileng ga ba batle go bereka mme ba batla go tshela ba ntse ba sotlega. Kgotsa motho yo o se nang mo go kalo a ka nna a itlhaganelela go akanya gore batho ba ba humileng ba rata madi kgotsa gore ba bogagaru. Mosha mongwe yo o mo dingwageng tsa bolesome yo o goletseng mo lelapeng le le humileng e bong Leanne, o ne a diragalelwa ke sengwe se se tshwanang le seo. A re:
Kgakololo ya Baebele ka madi e sa ntse e dira le gompieno
“Ke ne ke bidiwa ngwana wa mohumi. Ka jalo, gangwe le gape batho ba ne ba nthaya ba re: ‘Fa o batla sengwe, o bolelela Papa fela a bo a se go naya’ kgotsa, ‘O se ka wa akanya gore rotlhe re humile e bile re kgona go reka dikoloi tse dintle jaaka lona.’ Ke ne ka bolelela ditsala tsa me gore ba se ka ba tlhola ba bua jalo mme ka ba tlhalosetsa lebaka la go bo mafoko a bone a nkutlwisa botlhoko. Ke ne ke sa batle go itsiwe ke le motho yo o nang le madi mme ke ne ke batla go itsiwe ke le motho yo o direlang batho ba bangwe dilo tse di molemo.”
SE BAEBELE E SE BUANG
Baebele ga e kgale madi kgotsa batho ba ba nang le one—tota le fa ba humile. Ntlha ga se gore motho o na le madi a a kana kang, go na le moo, ke tsela e a itshwarang ka yone ka se a nang le sone kgotsa se a batlang go nna le sone. Baebele e tekatekano fa e bua ka madi e bile kgakololo ya yone e sa ntse e dira le gompieno. Ela tlhoko dikai dingwe.
BAEBELE YA RE: “O se ka wa dira ka natla go nna le dikhumo.”—Diane 23:4.
Buka ya The Narcissism Epidemic ya re go motlhofo gore batho ba ba batlang go huma ba “tsenwe ke malwetse a tlhaloganyo; gape ba nne le mathata a botsogo a a jaaka mometso o o botlhoko, mokwatla o o botlhoko le go opiwa ke tlhogo e bile ba feleletse ba nwa bojalwa thata ba bo ba dirisa diokobatsi tse di seng kafa molaong. Go lebega batho ba ba batlang go huma ba sa itumele le e seng.”
BAEBELE YA RE: “A mokgwa wa lona wa botshelo e se ka ya nna wa go rata madi, lo ntse lo kgotsofetse ka dilo tsa jaanong.”—Bahebera 13:5.
Tota le motho yo o kgotsofalelang se a nang le sone o tle a tshwenyege ka madi. Le fa go ntse jalo, ga a tshwenyege thata ka one mme o itse dilo tse di botlhokwa mo botshelong. Ka sekai, fa motho yo o kgotsofalelang se a nang le sone a latlhegetswe ke madi, ga a feteletse dilo. Go na le moo, o leka go leba dilo jaaka moaposetoloi Paulo, yo o neng a kwala jaana: “Ke itse kafa go nna le dilo tse di seng kalo go ntseng ka gone, eleruri ke itse kafa go nna le letlotlo go ntseng ka gone. Mo go sengwe le sengwe le mo maemong otlhe ke ithutile sephiri sa kafa go kgora go ntseng ka gone le kafa go tshwarwa ke tlala go ntseng ka gone, kafa go nna le letlotlo go ntseng ka gone le kafa go tlhoka go ntseng ka gone.”—Bafilipi 4:12.
BAEBELE YA RE: “Yo o ikanyang dikhumo tsa gagwe—o tla wa.”—Diane 11:28.
Babatlisisi ba re manyalo a le mantsi a a thubega ka ntlha ya mathata a madi. Gape madi ke sengwe sa dilo tse di dirang gore batho ba ipolaye. Batho bangwe ba tsaya madi a le botlhokwa thata go feta maikano a lenyalo kgotsa botshelo! Go farologana le seo, ba ba lebang madi ka tsela e e siameng ga ba tseye gore a ka ba direla sengwe le sengwe. Go na le moo, ba reetsa kgakololo eno e e botlhale ya ga Jesu: “Le e leng fa motho a na le letlotlo botshelo jwa gagwe ga bo nne gone ka ntlha ya dilo tse a di ruileng.”—Luke 12:15.
O LEBA MADI JANG?
Go itshekatsheka go ka dira gore o lemoge gore a o tlhoka go baakanya tsela e o lebang madi ka yone. Ka sekai, ipotse dipotso tse di latelang.
A ke kgatlhegela go tsena mo dikgwebong tsa go huma ka bonako?
A go thata go direla ba bangwe dilo tse di molemo ka madi a me?
A ke rata go itsalanya le batho ba ba ratang go bua ka madi le ka dilo tse ba nang le tsone?
A ke bua maaka kgotsa a ke dirisa mekgwa mengwe e e sa siamang go dira madi?
A madi a dira gore ke itseele kwa godimo?
A ke nna fela ke akantse ka madi?
A tsela e ke lebang madi ka yone e ama botsogo jwa me le tsela e ke dirisanang le lelapa la me ka yone?
Ithute go nna pelotshweu ka go abela ba bangwe
Fa o arabile nngwe ya dipotso tseno ka ee, o tlhoka go dira diphetogo gore o kgone go tila go akanya thata ka madi. Tila go itsalanya le batho ba ba tsayang gore madi le dikhumo ke dilo tsa botlhokwa mo botshelong. Go na le moo, itsalanye le batho ba ba tsayang go nna le mekgwa e e siameng go le botlhokwa thata go na le dikhumo.
O se ka wa letla gore lorato lwa madi lo gole mo pelong ya gago. Go na le moo, a lebe ka tsela e e siameng—dira gore ditsala, lelapa le botsogo jo bo molemo e nne tsone dilo tsa botlhokwa mo go wena. Fa o dira jalo, o tla bo o bontsha gore o leba madi ka tsela e e siameng.
^ ser. 7 Maina mo setlhogong seno a fetotswe.


text:
Moretologa Jaaka Semela sa Moriana
Moretologa o mo golo Ximenia caffra ke setlhare se se nnye kgotsa setlhatshana sa leungo le le jegang la mmala o o serolwana-khibidu, sa ditiriso tsa setso di le di ntsi. Nako dingwe se diriswa jaaka sesirô mo tshimong go ngôka dinonyane tse di jang maungo le dirurubele, se ka gola go fitlha boleele jwa 6m ka dikalana tse di metsu kwa dintlhaneng.
Setlhare se itsagale gape jaaka wild plum kgotsa monkey plum. Moretologa o mela mo nageng tse di ditlhare, dikgwa tsa tlhaga le mo majweng mme gape o mela mo mebotong ya motlhwa. Mo Afrika Borwa mefuta ele mebedi e mela kwa dikgaolong tsa bokone le bogare tsa Limpopo (var. caffra) le gape kwa Mpumalanga, Limpopo le KwaZulu-Natal (var. natalensis).
Dikarolwana ka bontsi tsa semela di a diriswa. Metsi a a inetsweng mo matlhareng a diriswa jaaka setlhatswa-matlho, go alafa dikodu le go ntsha bomotlhampepe mo mmeleng. Matlhare a a dirilweng molora a diriswa mo kalafong ya tlhoka-pelegi le letshoromo.
Medi e e dirilweng lerole e diriswa mo disopong le bojalweng jaaka aphrodisiac le go alafa diso, fa motogo o o dirilweng gotswa mo meding o ka thusa go alafa pherogô-dibete ka motsi wa kimô. Leungo le le botlha le humile ka Vitamin C (27%), le jewa ke dinonyane, diphologolo le batho mme le ka dirisetswa go dira jam. Manôkô le ona a jewa. Logong lo thata mme lo dirisetswa go dira matshwaro a didiriswa kgotsa mo kagông.
Peo e na le tlhagiso e e kwa godimo (60-70%) ya mafura a a sa omeleleng a a gamolwang ka go e tsidifatsa. E humile ka diesiti tsa mafura a a sa loegang mme a diriswa jaaka mafura a lebone, le go dira matlalo a diphologolo boleta le go tshasa megala ya bora. Ka ntlha ya boesiti jo bo mafura jwa yona, oli ya ximenia gape e tsepame go oxidation, e na le ditlamorago tsa bothibela-tsofalô mme e itumelelwa ka ntlha ya go kgona ga yona go nolofatsa letlalo.
E diriswa jaaka oli ya mmele le moriri, e humile ka esiti ya ximenynic e e nang le ditlamorago tse di mosola mo tsofalong ya letlalo. Dipatlisiso mo esiting ya ximenynic di bontshitse tokafalo mo tsamaong ya madi. Tsamaiso ya madi e ne ya oketswa mo setlhopheng sa basadi ba baithaopi ba ba nang le cellulite, ka go tshasa cream e e nang 0.5% ya esiti ya ximenynic.
Ximenia e mela bonolo gotswa mo peong e e foreshe mo motswakong wa 5:1 wa motlhaba wa noka le monontsha. Ga e tshabe komelelô, e tshaba segagane go se nene mme e ka gola go fitlha boleeleng jwa 0.5m mo ngwageng.
Boitatolô jwa tsa Phôlô
Tshedimosetso ke ya thuto le go fana lesedi fela, mme e seke ya tseya jaaka kgakololô ya tsa phôlô. Maikaelelo a tshedimosetso ga se go nna mo maêmông a kgakololô ya tsa phôlô kgotsa mo kalafong e e neelwang ke ba tsa phôlô.
Translated by Nchema Rapoo


text: 7 Jaanong ka ga dilo tse lo neng lwa di kwala, go botoka gore monna a se ka a tshwara* mosadi;2 mme e re ka boitsholo jo bo sa siamang jwa tlhakanelodikobo* bo aname, a monna mongwe le mongwe a nne le mosadi wa gagwe+ le mosadi mongwe le mongwe a nne le monna wa gagwe.+3 A monna yo o nyetseng a neye mosadi wa gagwe tshwanelo ya gagwe, mme a mosadi yo o nyetsweng le ene a direle monna wa gagwe ka tsela e e tshwanang.+4 Mosadi yo o nyetsweng ga a laole mmele wa gagwe, mme monna wa gagwe ke ene a o laolang; ka tsela e e tshwanang, monna yo o nyetseng le ene ga a laole mmele wa gagwe, mme mosadi wa gagwe ke ene a o laolang.5 Lo se ka lwa timana tshwanelo eo, kwantle ga fa lo dumalane ka nako e e rileng gore lo tle lo nne le nako ya go rapela le gore lo tle lo naane tshwanelo eo gape, gore Satane a se ka a lo raela ka gonne lo sa kgone go itshwara.6 Le fa go ntse jalo, ke ne ke lo gakolola fela mme ke sa lo laele.7 Mme ke eletsa gore batho botlhe ba ka bo ba tshwana le nna. Le fa go ntse jalo, Modimo o neile mongwe le mongwe mpho ya gagwe,+ ke gone ka moo go nang le ba ba nyalang le ba ba sa nyaleng.8 Jaanong ke raya batho ba ba sa nyalang le batlholagadi ke re, go botoka gore ba tshwane le nna.+9 Mme fa ba palelwa ke go itshwara, a ba nyale, ka gonne go botoka go nyala go na le go nna le keletso e e maatla ya tlhakanelodikobo.+10 Ke naya batho ba ba nyetseng ditaelo, mme go bua Morena e seng nna, gore mosadi yo o nyetsweng a se ka a kgaogana le monna wa gagwe.+11 Le fa go ntse jalo, fa a kgaogana le ene, a a nne a sa nyalwa kgotsa a boelane le monna wa gagwe; monna yo o nyetseng le ene ga a a tshwanela go tlogela mosadi wa gagwe.+12 Mme nna, e seng Morena+ ke raya ba bangwe ke re: Fa mokaulengwe a na le mosadi yo o sa dumeleng mo Moreneng mme mosadi yoo a dumalana go nna le ene, a a se ka a mo tlogela;13 e bile fa mosadi a na le monna yo o sa dumeleng mo Moreneng mme monna yoo a dumalana go nna le ene, a a se ka a mo tlogela.14 Gonne monna yo o nyetseng yo o sa dumeleng mo Moreneng o tla segofadiwa* ka ntlha ya mosadi wa gagwe, le mosadi yo o nyetsweng yo o sa dumeleng mo Moreneng o tla segofadiwa* ka ntlha ya monna wa gagwe yo o dumelang; go seng jalo, bana ba lona ba ne ba ka se segofadiwe,* mme jaanong ba segofaditswe.*15 Mme fa yo o sa dumeleng a tlhopha go tsamaya,* a a mo lese a tsamaye; mo maemong a a ntseng jalo, mokaulengwe kgotsa kgaitsadi ga a patelesege go nna le ene. Modimo o batla gore lo nne le kagiso.+16 Mosadi yo o nyetsweng, o itse jang gore gongwe o tla boloka monna wa gago?+ Kgotsa monna yo o nyetseng, o itse jang gore gongwe o tla boloka mosadi wa gago?17 Le fa go ntse jalo, a motho mongwe le mongwe a tshele go ya ka se Jehofa* a setseng a mo neile sone, a tshele mo boemong jo a neng a le mo go jone fa Modimo a ne a mmitsa gore e nne modumedi.+ Ka jalo, ke naya diphuthego tsotlhe taelo eno.18 A motho mongwe o ne a setse a rupile fa a ne a bidiwa?+ A a tswelele a le mo boemong joo. A motho mongwe o ne a sa rupa fa a ne a bidiwa? A a se ka a rupa.+19 Go rupa ga go kaye sepe, le go sa rupa ga go kaye sepe;+ mme selo sa botlhokwa ke go boloka ditaelo tsa Modimo.+20 A mongwe le mongwe a tswelele a le mo boemong jo a biditsweng a le mo go jone.+21 A o ne o le motlhanka fa o bidiwa? O se ka wa letla seo se go tshwenya;+ mme fa e le gore o ka nna le tshono ya go gololesega, gololesega.22 Morutwa ope fela wa Morena yo e neng e le motlhanka fa a bidiwa, o gololesegile e bile o ikobela Morena;+ ka tsela e e tshwanang ope fela yo o neng a gololesegile fa a ne a bidiwa, ke motlhanka wa ga Keresete.23 Lo ne lwa rekwa ka tlhwatlhwa e e kwa godimo;+ tlogelang go nna batlhanka ba batho.24 Bakaulengwe, le fa motho a ka tswa a biditswe a le mo boemong bofe, a a tswelele a le mo boemong joo fa pele ga Modimo.25 Jaanong ka ga makgarebane, ga ke na taelo epe e e tswang kwa Moreneng, mme ke bua se ke se akanyang+ go ya ka kutlwelobotlhoko e ke neng ka e bontshiwa ke Morena gore ke ikanyege.26 Ka jalo, ke akanya gore go botoka gore monna a tswelele jaaka a ntse ka gonne re tshela mo dinakong tse di thata.27 A o na le mosadi? O se ka wa leka go mo tlogela.+ A ga o na mosadi? Tlogela go batla mosadi.28 Mme le fa o ne o ka nyala, o ne o tla bo o sa leofe. Mme fa motho yo o sa nyalang kgotsa yo o sa nyalwang* a ka nyala kgotsa a nyalwa, o tla bo a sa leofe. Le fa go ntse jalo, ba ba nyalang kgotsa ba ba nyalwang ba tla nna le mathata a mantsi. Mme ke leka go lo thusa.29 Mo godimo ga moo, bakaulengwe, ka re nako e e setseng e khutshwafetse.+ Go tloga jaanong, a ba ba nang le basadi ba nne jaaka e kete ga ba na bone,30 mme a ba ba lelang ba nne jaaka ba ba sa leleng, ba ba itumelang ba nne jaaka ba ba sa itumeleng, ba ba rekang ba nne jaaka ba ba se nang sepe,31 le ba ba dirisang lefatshe ba nne jaaka ba ba sa le diriseng ka botlalo; ka gonne seemo sa lefatshe leno se a fetoga.32 Tota ke batla gore lo se ka lwa tlhobaela. Monna yo o sa nyalang o akanya thata ka go direla Morena, gore a ka dira jang gore Morena a mo amogele.33 Mme monna yo o nyetseng o akanya thata ka dilo tsa lefatshe,+ gore a ka dira jang gore mosadi wa gagwe a mo amogele,34 mme monna yoo o iteega tsebe. Gape, mosadi yo o sa nyalwang kgotsa kgarebane, o akanya thata ka go direla Morena,+ gore a nne boitshepo mo mmeleng le mo mogopolong wa gagwe. Le fa go ntse jalo, mosadi yo o nyetsweng o akanya thata ka dilo tsa lefatshe, gore a ka dira jang gore monna wa gagwe a mo amogele.35 Mme ke bua dilo tseno go lo thusa, e seng gore ke lo thatafaletse dilo,* mme ke dira jalo go lo tlhotlheletsa gore lo dire se se tshwanetseng le gore lo kgone go direla Morena ka metlha lo sa iteege tsebe.36 Mme fa motho yo a iseng a nyale kgotsa a nyalwe a akanya gore ga a kgone go laola keletso ya gagwe ya tlhakanelodikobo, mme a setse a godile, go botoka gore a nyale kgotsa a nyalwe. Ga a leofe.+37 Le fa go ntse jalo, fa mongwe a dirile tshwetso mo pelong ya gagwe e bile a sa fetole tshwetso e a e dirileng, a ikutlwa a sa patelesege go nyala kgotsa go nyalwa e bile a kgona go laola dikeletso tsa gagwe, o dira sentle.+38 Ka jalo, ope fela yo o tsenang mo lenyalong* o dira sentle, mme ope fela yo o sa tseneng mo lenyalong o dira sentle le go feta.+39 Mosadi yo o nyetsweng o tshwanetse go tswelela a nna le monna wa gagwe fa a sa ntse a tshela.+ Mme fa monna wa gagwe a ka swa, o gololesegile go nyalwa ke ope fela yo a mmatlang, mme e le mo Moreneng fela.+40 Mme nna ke akanya gore o tla itumela thata fa a sa nyalwe; mme ke akanya gore le nna ke kaelwa ke moya wa Modimo.


text: 4 Foo moya wa Modimo o ne wa dira gore Jesu a ye kwa nageng, mme fa a le koo o ne a raelwa+ ke Diabolo.+2 Fa a sena go itima dijo malatsi a le 40 le masigo a le 40, o ne a tshwarwa ke tlala.3 Mme Moraedi+ o ne a tla kwa go ene a bo a mo raya a re: “Fa e le gore o morwa Modimo, laela maje ano gore a fetoge dinkgwe.”4 Le fa go ntse jalo, o ne a mo araba a re: “Go kwadilwe jaana: ‘Motho ga a tshwanela go tshela ka senkgwe fela, mme o tshwanetse go tshela ka lefoko lengwe le lengwe le le tswang mo molomong wa ga Jehofa.’”*+5 Go tswa foo, Diabolo o ne a mo isa kwa motseng o o boitshepo,+ mme a mo emisa mo setlhoeng* sa tempele+6 a bo a mo raya a re: “Fa e le gore o morwa Modimo, itatlhele kwa tlase, ka gonne go kwadilwe jaana: ‘O tla laela baengele ba gagwe gore ba go thuse,’ mme ‘Ba tla go tshegetsa ka diatla, gore lonao lwa gago lo se ka lwa itaagana le leje lepe.’”+7 Jesu o ne a mo raya a re: “Gape go kwadilwe jaana: ‘Ga o a tshwanela go leka Jehofa,* Modimo wa gago.’”+8 Gape Diabolo o ne a mo isa kwa thabeng e e goletseng kwa godimo ka tsela e e sa tlwaelegang a bo a mmontsha magosi otlhe a lefatshe le kgalalelo ya one.+9 Mme o ne a mo raya a re: “Ke tla go naya dilo tseno tsotlhe fa o ka wela fa fatshe mme wa nkobamela.”10 Foo Jesu o ne a mo raya a re: “Tsamaya, Satane! Gonne go kwadilwe jaana: ‘O tshwanetse go obamela Jehofa,* Modimo wa gago fela,+ e bile ke ene fela yo o tshwanetseng go mo direla.’”+11 Foo Diabolo o ne a mo tlogela,+ mme baengele ba ne ba tla go mo nonotsha.+12 Jaanong e rile Jesu a utlwa gore Johane o ne a tshwerwe,+ o ne a ya kwa Galalea.+13 Morago ga moo, fa a sena go tswa kwa Nasaretha, o ne a tla mme a nna mo Kaperenama+ go bapa le lewatle mo dikgaolong tsa Sebulone le Nafetali,14 gore go tle go diragale se moporofeti Isaia a neng a se bua fa a ne a re:15 “Wena Galalea wa ditšhaba, e leng lefatshe la Sebulone le lefatshe la Nafetali, yo o bapileng le tsela e e fa lewatleng, ka fa bophirima jwa Joredane!16 Batho ba ba ntseng mo lefifing ba ne ba bona lesedi le legolo, mme ba ba nnang mo lefatsheng la moriti o montsho, ba ne ba phatsimelwa+ ke lesedi.”+17 Go tloga ka nako eo go ya pele, Jesu o ne a simolola go rera a re: “Ikwatlhayeng, ka gonne Bogosi jwa magodimo bo atametse.”+18 Fa a ntse a tsamaya go bapa le Lewatle la Galalea, o ne a bona banna ba babedi ba e neng e le bana ba motho, Simone yo o bidiwang Petere+ le monnawe* e bong Anderea, ba latlhela letlowa mo lewatleng, ka gonne e ne e le batshwaraditlhapi.+19 Mme o ne a ba raya a re: “Ntshaleng morago, mme ke tla lo dira batshwari ba batho.”+20 Ka yone nako eo, ba ne ba tlogela matlowa a bone ba bo ba mo sala morago.+21 Fa a ntse a tsweletse ka loeto a tswa koo, o ne a bona banna ba bangwe gape ba babedi ba e neng e le bana ba motho, Jakobe morwa Sebede le monnawe e bong Johane.+ Ba ne ba na le rraabone e bong Sebede mo mokorong, ba rokaganya matlowa a bone, mme o ne a ba bitsa.+22 Ka yone nako eo, ba ne ba tlogela mokoro le rraabone mme ba mo sala morago.23 Go tswa foo, o ne a tsamaya mo Galalea yotlhe,+ a ruta mo disinagogeng tsa bone,+ a rera dikgang tse di molemo tsa Bogosi e bile a fodisa bolwetse jwa mofuta mongwe le mongwe le bokoa jwa mofuta mongwe le mongwe mo bathong.+24 Pego ka ga gagwe e ne ya anamela kwa Siria yotlhe, mme ba ne ba mo tlisetsa batho botlhe ba ba neng ba tshwerwe ke malwetse a a farologaneng e bile ba le mo ditlhabing,+ batho ba ba neng ba laolwa ke madimona+ le ba ba nang le bolwetse jwa go wa+ le ba ba sa kgoneng go tsamaya ka ntlha ya bolwetse, mme o ne a ba fodisa.25 Ka gone, boidiidi jo bogolo bo ne jwa mo sala morago bo tswa kwa Galalea, kwa Dekapolise,* kwa Jerusalema, kwa Judea le ka kwa ga Joredane.


text:
Wikipedia:Tafole ya thuso
- O seka wa kwala nomoro ya gago kana maranyane a gago a email kana gope fela kwa re ka ikgolaganyang le wena teng. Dikarabo di dirwa fa fela.
- Rotlhe re baithaopi, ka jaalo nako nngwe go ka tsaya sebaka gore o arabiwe. Katswetswe nna pelo telele. Nna o ntse o boela mo tsebeng e go bona gore a potso ya gago e arabilwe.
- Fa o le modirisi o mosha, o ka bona gole botoka go botsa dipotso ko Ntlo ya tee, lefelo le le diretsweng go thusa badirisi ba basha ka go fetola ka go baakanya dipego mo Wikipedia ya Setswana.
- Gakologelwa go tsenya monwana pele ga o romela molaetsa ka go tsenya ditselana tse (
~~~~) ko bofelelong jwa se o neng o se kwala. Gape o ka tobetsa setshwantsho sa go tshwana le se ().
Kwalo[Fetola Motswedi]
A go siame le fa keka kwala setlankana ka setswana se se dirisiwang kwano Aforika Borwa(SA Barolong) kgotsa go a patelesega gore ke kwale ka moo Batho ba Botswana ba kwalang ka teng?
- Go Siame le fa o ka se kwala fa o dirile phoso mongwe o tla baakanya, ke a leboga. RebelAgent bua le nna 03:28, 1 Lwetse 2022 (UTC)


text:
KGAOLO YA BONÈ
“Kwa o Yang Gone ke Tla ya Gone”
1, 2. (a) Tlhalosa loeto lwa ga Ruthe le Naomi le khutsafalo e kgolo e ba leng mo go yone. (b) Loeto lwa ga Ruthe lo farologana jang le lwa ga Naomi?
RUTHE o tsere mosepele le Naomi mo tseleng e e ralalang dipoa tsa Moabe tse di kwa godimo le tse di ratiwang ke diphefo. Akanya fela basadinyana bano ba babedi ba tsamaya ba le bosi mo nageng e e atlhameng. Ruthe o a bona gore letsatsi le setse le phirima, mme o leba matsalaagwe a ipotsa gore a ga se nako ya go batla lefelo le ba tla latsang tlhogo mo go lone. O rata Naomi fela thata mme a ka dira sotlhe se a ka se kgonang go mo tlhokomela.
2 Basadi bano ba babedi ba mo khutsafalong e e seng kana ka sepe. E setse e le dingwaga di le dintsi Naomi e le motlholagadi, mme bosheng jaana o sa tswa go welwa ke masetlapelo a mangwe—loso lwa bomorwawe ba babedi, Kilione le Mahelone. Ruthe le ene o mo khutsafalong. Mahelone e ne e le monna wa gagwe. Ene le Naomi ba tsamaya mmogo go ya kwa lefelong le le lengwe, kwa motseng wa Bethelehema kwa Iseraele. Le fa go ntse jalo, loeto lwa bone lo farologane ka tsela nngwe. Naomi o boela gae. Ruthe ene o ya kwa lefelong le a sa le itseng, a tlogela ba losika, naga ya gaabo le dingwao tsotlhe tsa yone—go akaretsa le medimo ya yone.—Bala Ruthe 1:3-6.
3. Ke dipotso dife tse dikarabo tsa tsone di ka re thusang go etsa tumelo ya ga Ruthe?
3 Ke eng se se dirang gore mosadi yono yo mosha a dire phetogo e kgolo jalo? Ruthe o tla kgona jang go simolola botshelo jo bosha le go tlhokomela Naomi? Go bona dikarabo tsa dipotso tseno go tla re thusa go etsa tumelo ya ga Ruthe wa Momoabe. (Bona lebokose le le reng, “ Buka e Nnye e e Kwadilweng ka Botswerere.”) Sa ntlha, mma re boneng gore go tlile jang gore basadi bano ba babedi ba tseye loeto lono lo loleele go ya Bethelehema.
Lelapa le le Wetsweng ke Masetlapelo
4, 5. (a) Ke eng fa lelapa la ga Naomi le ile la fudugela kwa Moabe? (b) Naomi o ne a lebana le dikgwetlho dife kwa Moabe?
4 Ruthe o goletse kwa Moabe, naga e nnye e e kwa botlhaba jwa Lewatle le le Suleng. Kgaolo eno e ne e na le dithaba tse di katoganeng tse di nang le ditlhare e bile go na le melatswana e e boteng e e kgabaganyang mo go tsone. Gantsi ‘masimo a Moabe’ a ne a na le mmu o o nonneng o o tlhagisang dijalo, tota le ka nako ya fa Iseraele e wetswe ke Ruthe 1:1.leuba. Tota e bile leo e ka tswa e le lone lebaka le le dirileng gore Ruthe a kopane le Mahelone le ba lelapa la gaabo.—
5 Leuba le le neng le aparetse Iseraele le ne la dira gore monna wa ga Naomi e bong Elimeleke, a swetse ka gore ene le mosadi wa gagwe le bomorwawe ba babedi ba fuduge mo nageng ya bone mme ba ye go nna batswakwa kwa Moabe. Go fudugela koo go ka tswa go ile ga tlisetsa mongwe le mongwe mo lelapeng leno dikgwetlho tse di lekang tumelo ka gonne Baiseraele ba ne ba tshwanetse go obamela Jehofa ka metlha kwa lefelong le le boitshepo le a neng a le tlhophile. (Dute. 16:16, 17) Naomi o ne a kgona go boloka tumelo ya gagwe e nonofile. Le fa go ntse jalo, o ne a hutsafetse fela thata fa monna wa gagwe a tlhokafala.—Ruthe 1:2, 3.
6, 7. (a) Ke eng fa Naomi a ka tswa a ile a tshwenyega fa bomorwawe ba nyala basadi ba Bamoabe? (b) Ke eng fa re ka re Naomi o ne a tshwere dingwetsi tsa gagwe sentle?
6 Naomi a ka tswa a ile a utlwa botlhoko gape moragonyana fa bomorwawe ba nyala basadi ba Bamoabe. (Ruthe 1:4) O ne a itse gore rremogologolwane wa setšhaba sa gaabo e bong Aborahame, o ne a tsaya matsapa go batlela morwawe e bong Isake mosadi mo bathong ba gaabo ba ba neng ba obamela Jehofa. (Gen. 24:3, 4) Moragonyana, Molao wa ga Moshe o ne wa tlhagisa Baiseraele gore ba se ka ba letla bomorwaabone le bomorwadiabone ba nyalana le batswakwa gore batho ba Modimo ba se ka ba faposiwa mme ba obamela medingwana.—Dute. 7:3, 4.
7 Le fa go ntse jalo, Mahelone le Kilione ba ne ba nyala basadi ba Bamoabe. Fa e le gore seno se ne sa tshwenya kgotsa sa kgoba Naomi marapo, go bonala a ile a tlhomamisa gore o bontsha dingwetsi tsa gagwe e bong Ruthe le Orepa lorato le bopelonomi jwa mmatota. Gongwe a dira jalo ka tsholofelo ya gore letsatsi lengwe ba tla nna baobamedi ba ga Jehofa jaaka ene. Mme gone, Ruthe le Orepa ba ne ba rata Naomi. Kamano eo e e molemo e ne ya ba thusa fa ba welwa ke masetlapelo. Basadi bano ba basha ba ne ba nna batlholagadi pele ope wa bone a tshola ngwana.—Ruthe 1:5.
8. Ke eng se se ka tswang se dirile gore Ruthe a simolole go kgatlhegela kobamelo ya ga Jehofa?
8 A bodumedi jo Ruthe a godiseditsweng mo go jone bo ile jwa mo thusa go itshokela masetlapelo ao? Ga go lebege jalo. Bamoabe ba ne ba obamela medingwana e le mentsi, yo mogolo mo go yone e le Kemoshe. (Dipa. 21:29) Go bonala bodumedi jwa Bamoabe le jone bo ne bo dira dilo tse di setlhogo le tse di tshosang tse di neng di dirwa mo motlheng oo, tse di akaretsang go dira ditlhabelo ka bana. Dilo tsotlhe tse Ruthe a neng a di ithuta mo go Mahelone kgotsa mo go Naomi ka Modimo wa Iseraele yo o lorato le yo o kutlwelobotlhoko e bong Jehofa, o ne a fitlhela di farologane thata le tse ene a neng a di tlwaetse ka medimo ya gaabo. Jehofa ke Modimo yo o lorato, e seng yo o setlhogo. (Bala Duteronome 6:5.) Fa Ruthe a ne a utlwisitswe botlhoko ke go swelwa ke monna, o tshwanetse a bo a ile a atamalana thata le Naomi a bo a iketleeletsa go reetsa fa mosadi yono yo o godileng a mmolelela ka Modimo mothatayotlhe e bong Jehofa, ditiro tsa gagwe tse di gakgamatsang le tsela e e lorato le e e pelotlhomogi e a neng a dirisana le batho ba gagwe ka yone.
9-11. (a) Ke tshwetso efe e Naomi, Ruthe le Orepa ba neng ba e dira? (b) Re ka ithuta eng mo masetlapelong a a neng a wela Naomi, Ruthe le Orepa?
9 Naomi ene o tshwanetse a bo a ne a swegaswega pelo go itse ka se se diregang kwa nageng ya gaabo. Letsatsi lengwe o ne a utlwalela gore leuba la kwa Iseraele le fedile, gongwe a bolelelwa ke mogwebi yo o yang kwa mafelong a a farologaneng. Jehofa o ne a simolotse go thusa batho ba gagwe gape. Bethelehema e ne ya boa ya nna se leina la yone le se kayang e leng, “Ntlo ya Senkgwe.” Naomi o ne a swetsa ka gore a boele gae.—Ruthe 1:6.
10 Ruthe le Orepa ba ne ba tla dira eng? (Ruthe 1:7) Mathata a bone a ne a dirile gore ba atamalane thata le Naomi. Go bonala Ruthe e le ene yo o neng a amilwe thata ke bopelonomi jwa ga Naomi le tumelo ya gagwe e e nitameng mo go Jehofa. Batlholagadi bano ba bararo ba ne ba tsaya loeto mmogo go ya kwa Juda.
11 Pego eno ya ga Ruthe e re gopotsa gore masetlapelo le go swelwa go diragalela batho botlhe, ba ba siameng, ba ba ikanyegang le ba ba bosula. (Mor. 9:2, 11) Gape e re bontsha gore fa re utlwisitswe botlhoko thata ke go swelwa, go ka nna molemo go batla kgomotso mo bathong ba bangwe—segolobogolo ba Jehofa, Modimo yo Naomi a neng a mo obamela, e leng botshabelo jwa bone.—Dia. 17:17.
Lorato lo lo Ikanyegang Lwa ga Ruthe
12, 13. Ke eng fa Naomi a ne a batla gore Ruthe le Orepa ba boele gae go na le gore ba tsamaye le ene, mme kwa tshimologong basadi bano ba basha ba ne ba mo raya ba reng?
12 Fa batlholagadi bano ba bararo ba setse ba tsamaile sekgala se seleele, Naomi o ne a simolola go tshwenyega ka sengwe gape. O ne a akanya ka basadi bano ba basha le ka lorato lo ba lo bontshitseng ene le bomorwawe. O ne a tshwentswe ke gore a ka nna a ba okeletsa mathata. Fa ba ne ba ka tlogela naga ya bone mme ba tsamaya le ene, o ne a tla ba direla eng kwa Bethelehema?
13 Kgabagare, Naomi o ne a ba raya a re: “Tsamayang, boang, mongwe le mongwe a ye kwa ntlong ya ga mmaagwe. E kete Jehofa a ka lo Ruthe 1:8-10.direla bopelonomi jwa lorato, fela jaaka lo bo diretse banna ba jaanong ba suleng, lwa ba lwa bo direla le nna.” Gape o ne a bontsha gore o na le tsholofelo ya gore Jehofa o ne a tla ba segofatsa ka banna ba bangwe le botshelo jo bo botoka. Pego eno ya re: “Go tswa foo a ba atla, mme ba tsholetsa mantswe a bone ba lela.” Jaanong re kgona go bona lebaka la go bo Ruthe le Orepa ba ne ba atamalane thata le mosadi yono yo o pelonomi le yo o akanyetsang. Boobabedi ba ne ba nna ba re: “Nnyaa, re tla boela le wena kwa bathong ba gaeno.”—
14, 15. (a) Orepa o ne a boela kwa go eng? (b) Naomi o ne a leka go tlhotlheletsa Ruthe jang gore ba kgaogane?
14 Le fa go ntse jalo, Naomi o ne a ka se fetolwe mogopolo motlhofo fela. O ne a bua a tiisitse gore ga go sepe se a ka ba direlang sone kwa Iseraele ka gonne o ne a se na monna yo o tla mo tlamelang, a se na barwa ba ba ka ba nyalang e bile go se na tsholofelo ya gore dilo tseno di tla tsamaya di direga. O ne a ba bolelela gore o utlwisiwa botlhoko ke go bo a ka se kgone go ba tlhokomela. Orepa o ne a lemoga gore se Naomi a neng a se bua se boammaaruri. Kwa Moabe go ne go na le lelapa la gaabo, mmaagwe le legae le a neng a tla nna kwa go lone. O ne a bona go le molemo gore a sale kwa Moabe. Ka jalo, o ne a atla Naomi a hutsafetse, a bo a tsamaya.—Ruthe 1:11-14.
15 Ruthe ene o ne a tla dira eng? Se Naomi a neng a se bua, le ene se ne se mo ama. Le fa go ntse jalo, re bala jaana: “Ruthe ene, a mo ngaparela.” Gongwe Naomi o ne a setse a tsweletse ka mosepele fa a lemoga gore Ruthe o ne a tla a mo setse morago. O ne a mo kopa a tiisitse a re: “Bona! Mogokao wa motlholagadi o boetse kwa bathong ba gagabo le kwa medimong ya gagwe. Boa le mogokao wa motlholagadi.” (Ruthe 1:15) Mafoko a ga Naomi a senolela mmadi ntlha nngwe ya botlhokwa. Orepa o ne a sa boela kwa bathong ba gaabo fela mme gape o ne a boetse kwa “medimong ya gagwe.” O ne a kgotsofaletse go tswelela a obamela Kemoshe le medingwana e mengwe ya maaka. A ke tsela e Ruthe le ene a neng a ikutlwa ka yone?
16-18. (a) Ruthe o ne a bontsha jang lorato lo lo ikanyegang? (b) Re ka ithuta eng mo go Ruthe ka lorato lo lo ikanyegang? (Bona le ditshwantsho tsa basadi bano ba babedi.)
16 Fa Ruthe a ntse a lebile Naomi mo tseleng eo e e neng e se na ope, o ne a tlhomamisegile ka tshwetso e a e dirileng. O ne a rata Naomi fela thata—le Modimo yo Naomi a neng a mo direla. Ka jalo, Ruthe o ne a re: “O se ka wa nthapela gore ke go tlogele, ke boe ke lese go tsamaya le wena; ka gonne kwa o yang gone ke tla ya gone, le kwa o lalang gone bosigo ke tla lala gone. Batho ba gaeno e tla nna batho ba gaetsho, le Modimo wa gago e tla nna Modimo wa me. Kwa o swelang gone ke tla swela gone, mme ke gone kwa ke tla fitlhelwang gone. E kete Jehofa a ka ntirela jalo a ba a oketsa fa nna le wena re ka kgaoganngwa ke [sengwe se sele fa e se] loso fela.”—Ruthe 1:16, 17.
17 Ruri mafoko ao a ga Ruthe a a kgatlha—mo e leng gore le morago ga dingwaga di ka nna 3 000 a tlhokafetse, batho ba sa ntse ba a gopola. A bontsha sentle nonofo e e molemo, e leng lorato lo lo ikanyegang. Lorato lwa ga Ruthe lo ne lo nonofile e bile lo ikanyega mo e leng gore o ne a ikemiseditse go kgomarela Naomi gongwe le gongwe kwa a yang gone. Ba ne ba tla kgaoganngwa ke loso fela. Batho ba gaabo Naomi e ne e tla nna batho ba gaabo, ka gonne Ruthe o ne a iketleeleditse go tlogela sengwe le sengwe se a neng a se tlwaetse kwa Moabe—tota le medingwana ya Bamoabe. Go farologana le Orepa, Ruthe ene o ne a ka bua go tswa pelong gore o batla gore Modimo wa ga Naomi e bong Jehofa e nne Modimo wa gagwe. *
18 Jaanong ba ne ba tswelela ka loeto lwa bone lo loleele ba le babedi fela ba ya Bethelehema. Go ya ka phopholetso nngwe, loeto lono lo ka tswa lo ile lwa tsaya beke yotlhe. Le fa go ntse jalo, e re ka ba ne ba hutsafetse, go bonala ba ile ba gomotsana.
19. O akanya gore re ka bontsha jang lorato lo lo ikanyegang lwa ga Ruthe mo lelapeng, mo ditsaleng le mo phuthegong?
19 Batho ba le bantsi mo lefatsheng gompieno ba a hutsafala. Mo metlheng e re tshelang mo go yone e Baebele e reng ke “dinako tsa mathata tse go leng boima go lebana le tsone,” re lebana le masetlapelo a mantsi le khutsafalo. (2 Tim. 3:1) Ka jalo, nonofo eno e Ruthe a ileng a e bontsha e botlhokwa thata go feta le fa e le leng pele. Lorato lo lo ikanyegang—mofuta wa lorato lo lo kgomarelang selo mme lo sa batle go se tlogela—lo botlhokwa thata mo lefatsheng leno le le tletseng mathata. Re tshwanetse go lo bontsha mo lenyalong, mo lelapeng, mo ditsaleng le mo phuthegong ya Bokeresete. (Bala 1 Johane 4:7, 8, 20.) Fa re lwela go nna le lorato lo lo ntseng jalo, re etsa sekao se se tlhomologileng sa ga Ruthe.
Ruthe le Naomi Kwa Bethelehema
20-22. (a) Botshelo jwa ga Naomi kwa Moabe bo ne jwa mo ama jang? (b) Naomi o ne a na le mogopolo ofe o o phoso ka mathata a gagwe? (Bona le Jakobe 1:13.)
20 Gone ke boammaaruri gore, go bua fela o re o na le lorato lo lo ikanyegang go farologana le go lo bontsha ka ditiro. Ruthe o ne a nna le tshono ya go bontsha lorato lo lo ikanyegang, e seng fela mo go Naomi mme le mo go Jehofa, Modimo yo a neng a tlhopha gore e nne wa gagwe.
21 Kgabagare basadi bano ba babedi ba ne ba goroga kwa Bethelehema, motse o o bokgakala jwa dikilometara di ka nna lesome ka fa borwa jwa Jerusalema. Go bonala Naomi le ba lelapa la gagwe ba ne ba itsege thata mo motsaneng ono, ka gonne mongwe le mongwe o ne a bua ka go boa ga gagwe. Basadi ba koo ba ne ba nnela go mo keleka ba re, “A yo ke ene Naomi?” Go bonala a ne a sa tshwane le pele ga a fudugela kwa Moabe; ditebego tsa gagwe le tsela e a neng a tsamaya ka yone di ne di bontsha gore o feditse dingwaga di le dintsi a sotlega e bile a hutsafetse.—Ruthe 1:19.
22 Naomi o ne a bolelela basadi bao ba losika lwa gagwe le ba e kileng ya bo e le baagelani ba gagwe ka dilo tse di utlwisang botlhoko tse di mo diragaletseng mo botshelong. E bile o ne a bona go le botoka gore a se ka a tlhola a bidiwa Naomi mo go kayang “Boitumelo Jwa Me,” mme a bidiwe Mara mo go kayang “Botlhoko.” Ao, Naomi wa batho! Fela jaaka Jobe yo o neng a tshela pele ga gagwe, Naomi o ne a akanya gore Jehofa Modimo ke ene a mmaketseng mathata—Ruthe 1:20, 21; Jobe 2:10; 13:24-26.
23. Ruthe o ne a simolola go akanya ka eng, mme Molao wa ga Moshe o ne o na le thulaganyo efe ya go thusa bahumanegi? (Bona le ntlha e e kwa tlase.)
23 Fa basadi bano ba babedi ba ntse ba tlwaela botshelo jwa kwa Bethelehema, Ruthe o ne a simolola go akanya ka gore a ka tlamela jang ene le Naomi ka tsela e e molemo. O ne a utlwela gore Molao o Jehofa a neng a o file batho ba gagwe kwa Iseraele o ne o akaretsa thulaganyo e e lorato ya go thusa bahumanegi. Ba ne ba letlelelwa go tsena mo masimong ka nako ya thobo ba bo ba tsamaya ka fa morago ga barobi, ba ronopa se se salang mo tshimong le go roba dijalo tse di neng di tlhogile mo dintlheng tsa tshimo. *—Lefi. 19:9, 10; Dute. 24:19-21.
24, 25. Ruthe o ne a dira eng fa a sena go tsena mo masimong a ga Boase, mme tiro ya go ronopa e ne e ntse jang?
25 Akanya fela Ruthe a ntse a tsamaya ka fa morago ga barobi. Fa ba ntse ba sega barele ka disekele tsa bone tsa legweka, a inama gore a sele se se wang mo go bone kgotsa se ba se tlogetseng, a bo a phutha ditlhaka go nna dingata, go tswa foo a bo a di isa kwa lefelong le moragonyana a ka di phothelang mo go lone. E ne e le tiro e e tsayang nako, e e lapisang mme e nna thata le go feta fa letsatsi le ntse le ya. Le fa go ntse jalo, Ruthe o ne a tswelela a bereka, a ikhutsa fela fa a phimola mofufutso mo phatleng le fa a ja dijo tse di motlhofo tsa motshegare mo “ntlong”—gongwe mo lefelong le le diretsweng gore badiri ba nne le moriti.
26, 27. Boase o ne a na le botho jo bo ntseng jang, mme o ne a tshwere Ruthe jang?
26 Gongwe Ruthe o ne a sa akanye gore o lebilwe kgotsa a sa solofela seo, mme gone o ne a lebilwe. Boase o ne a mmona mme a botsa lekau le le okametseng gore ke mang. E re ka Boase e ne e le monna yo o nang le tumelo e e nonofileng, o ne a dumedisa badiri ba gagwe—mme bangwe ba bone e ka tswa e ne e le badiri ba letsatsi le le lengwe fela kgotsa e le batswakwa—ka mafoko a a reng: “Jehofa a nne le lona.” Mme le bone ba ne ba mo araba jalo. Monna yono yo o godileng yo o neng a rata Jehofa o ne a simolola go amega ka Ruthe jaaka rre.—Ruthe 2:4-7.
Ruthe 2:8, 9, 14.) Mme sa botlhokwa le go feta, o ne a mo akgola le go mo kgothatsa. O ne a dira seo jang?27 Boase o ne a bitsa Ruthe, “morwadiaka” fa a mmolelela gore a nne a tla mo masimong a gagwe go tla go ronopa, le gore a nne gaufi le barweetsana ba ntlo ya gagwe gore a se ka a tshwenngwa ke banna ba ba berekang mo tshimong. O ne a tlhomamisa gore Ruthe o na le se a ka se jang ka nako ya dijo tsa motshegare. (Bala
28, 29. (a) Ruthe o ne a itiretse leina le le ntseng jang? (b) O ka bona jang botshabelo mo go Jehofa fela jaaka Ruthe?
28 Fa Ruthe a botsa Boase gore ke eng fa a mo direla molemo ntswa e le motswakwa, o ne a araba ka gore o utlwile ka dilo tsotlhe tse a di diretseng matsalaagwe e bong Naomi. Go ka direga gore Naomi o ne a bua molemo ka Ruthe mo basading ba kwa Bethelehema mme Boase a utlwa seo. Gape o ne a itse gore Ruthe o ne a simolotse go obamela Jehofa, ka gonne o ne a re: “E kete Jehofa a ka duela tsela e o dirang ka yone, mme e kete o ka nna le tuelo e e feletseng go tswa kwa go Jehofa Modimo wa Iseraele, yo o tlileng go senka botshabelo kafa tlase ga diphuka tsa gagwe.”—Ruthe 2:12.
29 Abo mafoko ao a tshwanetse a bo a ile a kgothatsa Ruthe jang ne! O ne a dirile tshwetso ya go senka botshabelo ka fa tlase ga diphuka tsa ga Jehofa Modimo, fela jaaka lemphorwana le le ikutlwang le babalesegile gaufi le motsadi wa lone. O ne a leboga Boase go bo a ile a bua le ene ka tsela e e gomotsang. Mme o ne a tswelela a bereka go fitlha maitseboa.—Ruthe 2:13, 17.
30, 31. Re ka ithuta eng mo go Ruthe ka go nna le mekgwa e e siameng ya go bereka, go bontsha kanaanelo le lorato lo lo ikanyegang?
30 Tumelo e Ruthe a e bontshitseng ka ditiro ke sekao se se molemo tota mo go rona rotlhe ba gompieno re lebaneng le maemo a a thata a ikonomi. O ne a sa tseye gore batho ba tshwanetse go mo thusa ka go bo e le motlholagadi, mme gone o ne a anaanela sengwe le sengwe se a neng a se newa. O ne a sa tlhabisiwe ditlhong ke go bereka ka natla letsatsi lotlhe gore a tlhokomele motho yo a mo ratang, tota le fa tiro eo e ne e le ya maemo a a kwa tlase. O ne a amogela ka lorato kgakololo ya gore a ka bereka jang a sireletsegile le gore a bereke le batho ba ba siameng, mme o ne a e dirisa. Sa botlhokwa le go feta, ga a ka a lebala botshabelo jwa gagwe jwa mmatota—Rraagwe yo o neng a mo sireletsa e bong Jehofa Modimo.
31 Fa re bontsha lorato lo lo ikanyegang jaaka Ruthe mme re latela sekao sa gagwe sa boikokobetso, sa go dira ka natla le go bontsha kanaanelo, le rona tumelo ya rona e ka nna sekao se se ka thusang ba bangwe. Mme gone, Jehofa o ne a tlamela Ruthe le Naomi jang? Kgaolo e e latelang e tla tlotla ka kgang eno.
^ ser. 17 Re lemoga gore Ruthe ga a ka a dirisa fela sereto “Modimo,” jaaka batswakwa ba le bantsi ba ne ba ka dira; gape o ne a dirisa leina la Modimo, Jehofa. The Interpreter’s Bible ya re: “Ka jalo mokwadi o gatelela gore motswakwa yono e ne e le molatedi wa Modimo wa boammaaruri.”
^ ser. 23 E ne e le thulaganyo e e kgethegileng, mme go ka direga gore go ne go se thulaganyo e e ntseng jalo kwa gaabo Ruthe. Mo motlheng oo, kwa Botlhabagare jwa bogologolo, batlholagadi ba ne ba sa tshwarwe sentle. Buka nngwe ya re: “Fa monna wa gagwe a sena go swa, gantsi motlholagadi o ne a tla ikaega ka bomorwawe gore ba mo tlamele; fa a se na bana, o ne a tla tshwanelwa ke gore a ithekise go nna lekgoba, a gwebe ka mmele kgotsa a swe.”


text:
Itse Nnete ka Modimo le Jesu
Le fa batho ba obamela medimo e le mentsi, go na le Modimo o le esi fela wa boammaruri. (Johane 17:3) Ke “Mogodimodimo,” Mmopi wa dilo tsotlhe le Monei botshelo. Ke ene fela o re tshwanetseng go mo obamela.—Daniele 7:18; Tshenolo 4:11.
Modimo ke Mang?
Leina la Modimo ke Mang? Modimo o ile a re:“Ke nna Jehofa. Ke lone leina la me.” (Isaia 42:8) Leina la Modimo le tlhaga makgetlho a ka nna 7000 mo Baebeleng. Le fa go ntse jalo, baranodi bangwe ba ile ba ntsha leina la Modimo ba bo ba tsenya sereto se se jaaka “Morena.” Modimo o batla gore re nne ditsala tsa gagwe, ka jalo, o re kgothaletsa gore re ‘bitse leina la gagwe.’—Pesalema 105:1.
Direto Tsa ga Jehofa. Baebele e bitsa Jehofa ka direto tse di jaaka “Modimo,” “Mothatayotlhe,” “Mmopi,” “Rara,” “Morena,” le “Molaodimogolo.” Go na le dithapelo tse dintsi tse di kwadilweng mo Baebeleng mme mo go tsone Modimo o bidiwa ka leina la gagwe e bong Jehofa le sereto se se mo tlotlomatsang.—Daniele 9:4.
Johane 4:24) Baebele ya re “ga go na motho ope yo o kileng a bona Modimo.” (Johane 1:18) Baebele e tlhalosa gore Modimo o na le maikutlo. Batho ba ka kgona go mo utlwisa botlhoko kgotsa ba ka kgona go dira gore a itumele.—Diane 11:20; Pesalema 78:40, 41.Modimo o Ntse Jang? Modimo ke moya. (
Dinonofo Tse di Molemo Tsa Modimo. Jehofa ga a tlhaole batho go ya ka setso sa bone kgotsa tsela e ba godisitsweng ka yone. (Ditiro 10:34, 35) Gape Jehofa ke Modimo “yo o kutlwelobotlhoko le yo o pelontle, yo o bonya go galefa le yo o nang le bopelonomi jo bogolo jwa lorato le boammaaruri.” (Ekesodo 34:6, 7) Mme gone, go na le dinonofo tsa Modimo tse nnê tse di kgatlhang thata.
Maatla. E re ka e le “Modimo Mothatayotlhe” ga a palelwe ke go dira dilo tse a di solofeditseng.—Genesise 17:1.
Botlhale. Modimo o botlhale go gaisa ope fela. Ke gone ka moo Baebele e reng o “botlhale a le nosi.”—Baroma 16:27.
Tshiamiso. Ka metlha Modimo o dira dilo tse di siameng. Ga a ke a dira diphoso e bile ga a “tshiamololo.”—Duteronome 32:4.
Lorato. Baebele ya re “Modimo ke lorato.” (1 Johane 4:8) Modimo ga a bontshe lorato fela, ene ka bo ene ke lorato. O bontsha lorato lwa gagwe mo dilong tsotlhe tse a di dirang mme seo se re tswela mosola.
Modimo o Kgona go Nna Tsala le Batho. Modimo ke Rraarona yo o lorato yo o kwa legodimong. (Mathaio 6:9) Fa re na le tumelo mo go ene re ka kgona go nna ditsala tsa gagwe. (Pesalema 25:14) Tota e bile, Modimo a re re atamalane le ne ka thapelo e bile a re re ‘latlhele tlhobaelo yotlhe ya rona mo go ene, ka gonne o a re kgathalela.’—1 Petere 5:7; Jakobe 4:8.
Modimo le Jesu ba Farologana ka Eng?
Jesu ga se Modimo. Go farologana le batho botlhe, Jesu ke ene fela a bopilweng ke Modimo ka tlhamalalo. Ke gone ka moo Baebele e mmitsang Morwa Modimo. (Johane 1:14) Fa Jehofa a se na go bopa Jesu, Jesu o ne a bontsha gore ke “modiri yo o setswerere” ka go dira tiro e Modimo a mo neileng yone ya go bopa batho le dilo tse dingwe tsotlhe.—Diane 8:30, 31; Bakolosa 1:15, 16.
Johane 7:29) Fa a ne a bua le barutwa ba gagwe o ne a re Jehofa ke “Rre le Rraalona” le ‘Modimo wa me le Modimo wa lona.’ (Johane 20:17) Fa Jesu a sena go swa, Jehofa o ile a mo tsosa gore a ye go tshela kwa legodimong a bo a mo naya maatla a magolo a go laola dilo tse dingwe.—Mathaio 28:18; Ditiro 2:32, 33.Jesu Keresete ga ise a ko a re ke ene Modimo. Go na le moo, o ile a re: “Ke moemedi yo o tswang kwa . . . [Modimong], mme Ene yoo o nthomile.” (
Jesu A ka Go Thusa Gore o Atamalane le Modimo
Jesu o ile a tla mo lefatsheng go tla go re ruta ka ga Rraagwe. Jehofa o ne a bua jaana ka Jesu: “Yono ke Morwaake, moratwa; mo reetseng.” (Mareko 9:7) Jesu o itse Modimo go feta mongwe le mongwe. O ne a re: “Ga go yo o itseng [Rara] fa e se Morwa, le ene yo Morwa a ratang go mo mo senolela.”—Luke 10:22.
Re kgona go bona dinonofo tsa Modimo sentle mo go Jesu. Jesu o ne a etsa dinonofo tsa ga Rraagwe thata jaana mo a neng a feleletsa a re: “Yo o mponeng o bone le Rara.” (Johane 14:9) Jesu o ile a gogela batho kwa go Jehofa ka go ba rata fela jaaka Rraagwe a ne a ba rata. O ile a re: “Ke nna tsela le boammaaruri le botshelo. Ga go na ope yo o tlang kwa go Rara fa e se ka nna.” (Johane 14:6) Gape o ile a re: ‘Baobamedi ba boammaaruri ba tla obamela Rara ka moya le boammaaruri, gonne, eleruri, Rara o batla ba ba ntseng jalo go mo obamela.’ (Johane 4:23) Akanya fela, Jehofa o batla gore batho ba ba tshwanang le wena ba mo itse e bile ba itse boamaaruri.


text: 13 Mme e* ne ya ema mo motlhabeng* wa lewatle.Mme ke ne ka bona sebatana+ se tlhatloga se tswa mo lewatleng,+ se na le dinaka di le lesome le ditlhogo di le supa, mme mo dinakeng tsa sone go ne go na le dirwalo tsa segosi di le lesome, mme mo ditlhogong tsa sone go ne go na le maina a tlhapatso.2 Jaanong sebatana seo sa naga se ke neng ka se bona se ne se tshwana le lengau, le fa go ntse jalo, dinao tsa sone di ne di tshwana le tsa bera, mme molomo wa sone o ne o tshwana le molomo wa tau. Mme noga e kgolo*+ e ne ya naya sebatana seo maatla le setulo sa bogosi le taolo e ntsi.+3 Ke ne ka bona gore tlhogo e nngwe ya sone e ne e lebega e gobetse thata, mme ntho eo e e batlileng e se bolaya e ne e fodile,+ e bile batho ba lefatshe lotlhe ba ne ba kgatlhiwa ke sebatana seo ba bo ba se sala morago.4 Mme ba ne ba obamela noga e kgolo ka gonne e ne ya naya sebatana taolo, e bile ba ne ba obamela sebatana ba re: “Ke mang yo o tshwanang le sebatana seno sa naga, le gone ke mang yo o ka lwang le sone?”5 Se ne sa newa taolo ya go bua dilo tse dikgolo le ditlhapa se dira jalo ka mabela, e bile se ne sa newa taolo ya go dira jalo dikgwedi di le 42.+6 Mme se ne sa tlhapatsa+ Modimo, se tlhapatsa leina la gagwe le lefelo le a nnang kwa go lone, e leng kwa legodimong, le ba ba nnang kwa go lone.+7 Se ne sa letlelelwa gore se lwe le ba ba boitshepo le go ba fenya,+ mme se ne sa newa taolo gore se laole batho ba ditso tsotlhe le merafe yotlhe le dipuo* tsotlhe le ditšhaba tsotlhe.8 Mme batho botlhe ba ba nnang mo lefatsheng ba tla se obamela. Go tloga fa e sa le batho ba bopiwa,* ga go na ope wa bone yo leina la gagwe le kwadilweng mo momenong wa botshelo+ wa Kwana e e neng ya tlhabiwa.+9 Fa mongwe a na le ditsebe, a a reetse.+10 Ope fela yo o tshwanelwang ke go tshwarwa, o tla ya kwa botshwarwa. Mme yo o bolayang yo mongwe ka tšhaka,* le ene o tshwanetse go bolawa ka tšhaka.+ Ke gone ka moo, botlhe ba ba boitshepo+ ba tlhokang go itshoka+ le go nna le tumelo.+11 Foo ke ne ka bona sebatana se sengwe sa naga se tlhatloga se tswa mo lefatsheng, mme se ne se na le dinaka tse pedi jaaka kwanyana, le fa go ntse jalo, se ne sa simolola go bua jaaka noga e kgolo.+12 Se dirisa taolo yotlhe ya sebatana sa ntlha+ fa pele ga sone. Mme se dira gore lefatshe le ba ba nnang mo go lone ba obamele sebatana sa ntlha, se tlhogo e nngwe ya sone e neng e gobetse e bile se le gaufi le go swa mme jaanong se fodile.+13 Gape se dira ditshupo tse dikgolo, tota e bile se dira gore molelo o fologe kwa legodimong o tle mo lefatsheng batho ba ntse ba o lebile.14 Se tsietsa ba ba nnang mo lefatsheng ka ntlha ya ditshupo tse se neng sa letliwa gore se di dire fa pele ga sebatana, fa se ntse se bolelela ba ba nnang mo lefatsheng gore ba dire setshwantsho+ ba se direle sebatana se se neng se gobaditswe ka tšhaka mme se fodile.+15 Mme se ne sa letliwa gore se neye setshwantsho sa sebatana mohemo.* Ka jalo, setshwantsho seo sa sebatana se ne sa kgona go bua mme se ne sa laela gore go bolawe botlhe ba ba neng ba gana go se obamela.16 Se pateletsa batho botlhe, ba bannye le ba bagolo, bahumi le bahumanegi, batlhanka le ba e seng batlhanka, gore ba tshwaiwe mo seatleng sa moja kgotsa mo phatleng,+17 le gore motho ope a se ka a kgona go reka kgotsa go rekisa fa a se na letshwao leo, leina+ la sebatana kgotsa palo e e tsamaisanang le leina la sone.+18 Motho yo o botlhale ke ene fela a ka kgonang go tlhaloganya seno: A yo o nang le temogo a bale palo ya sebatana seo sa naga, ka gonne ke palo ya motho, mme palo ya sone ke 666.+


text:
Tsuki ga Michibiku Isekai Douchuu - Chapter 79
MOST VIEWS MANGA
Painter Of The Night
Chapter 103 August 20, 2022
Chapter 102.5 April 30, 2022
The Fable
Chapter 240 July 7, 2022
Chapter 239 July 7, 2022
a Returner’s Magic Should be Special-1
Chapter 210 November 28, 2022
Chapter 209 November 28, 2022
The Grandmaster of Demonic Cultivation
Chapter 258 October 25, 2022
Chapter 257 October 12, 2022
Study Group
Chapter 179 October 25, 2022
Chapter 178 October 25, 2022
Here for more Popular Manga
Overlord
Chapter 71 August 10, 2022
Chapter 70 May 26, 2022
Tags:
manga bat, manga Tsuki ga Michibiku Isekai Douchuu, Manga Tsuki ga Michibiku Isekai Douchuu online, mangabat, Manhua Tsuki ga Michibiku Isekai Douchuu, Read Manga Tsuki ga Michibiku Isekai Douchuu, read manhua Tsuki ga Michibiku Isekai Douchuu, Read Tsuki ga Michibiku Isekai Douchuu, read Tsuki ga Michibiku Isekai Douchuu manga, read Tsuki ga Michibiku Isekai Douchuu online, Tsuki ga Michibiku Isekai Douchuu, Tsuki ga Michibiku Isekai Douchuu chapter, Tsuki ga Michibiku Isekai Douchuu English, Tsuki ga Michibiku Isekai Douchuu free, Tsuki ga Michibiku Isekai Douchuu isekaiscan, Tsuki ga Michibiku Isekai Douchuu manga, Tsuki ga Michibiku Isekai Douchuu manga bat, Tsuki ga Michibiku Isekai Douchuu manga online, Tsuki ga Michibiku Isekai Douchuu manga owl, Tsuki ga Michibiku Isekai Douchuu mangabat, Tsuki ga Michibiku Isekai Douchuu mangahub, Tsuki ga Michibiku Isekai Douchuu mangakakalot, Tsuki ga Michibiku Isekai Douchuu manganelo, Tsuki ga Michibiku Isekai Douchuu manhuaplus, Tsuki ga Michibiku Isekai Douchuu online, Tsuki ga Michibiku Isekai Douchuu read manga, Tsuki ga Michibiku Isekai Douchuu read online


text:
BA BOLELE GORE KE A BARATA
Modimo o batla lelwapa, e bile o batla go nna Rra’arona. Re tlhodilwe go nna le botsalano le ene le go nna barwa le barwadie, re tshela botshelo ka letlotlo, jo Morena Jesu a swetseng go re bo neela. Se se raya gore o batla gore re ikaege ka ene, re itshegetse ka ene, re mo rate, re bo re mo letlelele gore a re rate. O batla gore re mo tshephe re bo re fitlhelele ko go ene ga re na le se re se tlhokang. O batla go nna le botsalano jo bo tiileng le mongwe le mongwe wa rona.


text:
Leboko La Bahurutshe Ba ga Mmamokgatiti wa lewa Tshwene ke naiwa mmele Makopong ga ke naiwe Ke sirelediwa ke seriba Tshwene fa di ya masimo Go eta tshwenegadi pele Rotwe a sale kwa morago A sale a di retolola Ke ne ke fudile, ka tlatsa Ka kgopiwa, ka relela, ka wa Papalo tsa ya le maritse Matlapa’... qhubeka ufunde »
**Leboko la BaNgwaketse** Ba ga mokgalo o thebe Ba ga mmila go bobela Ba ga setlhong ga se huparelwe Ba ga heyana-heya Ba ga pheshana ya moswagadi E tshwarwa ke sokwe le phela Ba ga matshaba le kgomo Matlogela temo e le sefolela Lo tshaba le kgomo lo gopotse kae?
**Leboko la BaNgwato ** Kwa Serowe ka kwa Phalatšwe, Rraboijane le Mosamo ba a itsiwe, Ka ba bokile dikgosi tsa Baphoting, Ba bokile banna boKgama le Kgamane. Ba bokile banna bo, Tshekedi, Maletamotse, Ba boka Rrasebolai, ntšwa-ya-go-latlhwa. Bao ke ba ga Mmangwato ba ga Mabiletsa, Kana ba ... qhubeka ufunde »
**Leboko la Bamalete** Matebele a mantsho a ga masodi a Mphela A ga selala le namane letlhakoleng Di robaroba matlhakola Di a robarobile fela di sa tla go a lala Di tsoga di gopola letlhakola lengwe Di tlhaolela nageng Namane tse di dinaka di diobe E re fa a re ‘gou’ di bo di re ‘g... qhubeka ufunde »
***Sereto sa Baphiring *** Diphiri tsa gaabo Kgwaile, Kgwaile wa gaabo Lekatana, Lekatana wa gaabo Ntsie, Ntsie wa gaabo Phetlhe, Dinamane tsa gaabo tlhare sa Mokwena. Mma ke lo bolelele, ba a lo tlakoba, Kana ga ba le tlakobe fela, Ba le tlakoba ba itse le se bonngagalane. Le se bonngagalane le le ... qhubeka ufunde »
**LEBOKO LA BAROLONG** Ke namane ya tholo, Ke ja mogope ke o lala Ke motho wa mogogoro wa losho, Wa ga Gogomela Ke Mmina tshipi ha go le tlala, Ha go le kgora re bina tholo Tholo e e thupana thekeng, E e reng go utlwa lengolo e tlole, Go bona lerole e tlolele godimo Tholo eo e sa latelweng ka motlha... qhubeka ufunde »
*Sereto sa Batlhaping* Ke Batlhaping ba ga Madi kgatsele ma tlhapa ka lobese, Ba tsaya tlhowa ba iphorola ka yone, Borra dikhunwana boo loshori lekima, Ba e reng ba bua bo ba di iketleetse fela ba tshaba go itsa motse wa Batlhaping go halala. Batheta-ntweng ba theta ba se na go bolaya Ba re nare ya ... qhubeka ufunde »
***Sereto sa ga Bodiba*** Bodiba ke Kgomokgolo’a Banareng, Re batho ba ba boago thetelego ‘a bodiba, Kua meetsemagakwe, Mogobe nkego noka-tlhoka-boelelo, Re tšwa bodibane tšatši a bokone Gabo lehlokwa le rekwa kaKgomo, Ke Bodiba-boretela sepalela le baloyi, Gabo Magoši mahwa pele ma... qhubeka ufunde »
***Sereto sa ga Bapela*** Letlepo la Bapela’a Mokwena, Baana ba Madiba maswana ga ukamelwe, Kganye o rile kea ukamela a wela. Na re bao re boago Seoko, Seokodibeng se merithi mebedi meraro monga maloba, Ga gabo Mmaselepe Mahlako, Maeka eka le selepe ba re selepe gomela mere o remile o setlo re... qhubeka ufunde »
Sereto sa Boshomane* Ke Boshomane a Mmakadisha, Ke majatau a Rankapole a maselesele a marema ka tsedi metseng ya batho. Ba re o se re go bona Mokone bošego wa re o mo foša ka leswika o tla mo mesa wa betha nyatsi ya mmago. Kapa* Mahatau wee, Ke ba Mmakadisha Boshomane, Ke Batho ba bo Tau sebapol... qhubeka ufunde »
Akuvumelekile ke lokho!


text: 5 Gonne moperesiti mongwe le mongwe yo mogolo yo o tswang mo bathong o tlhomiwa gore a dire tirelo ya Modimo mo boemong jwa batho,+ gore a ise dimpho le ditlhabelo a di ntshetsa maleo.+2 O kgona go tlhomogela pelo* ba ba se nang kitso le ba ba fapogang ka gonne o a lemoga gore le ene o na le makoa,3 mme ka ntlha ya seo o tshwanelwa ke go ntshetsa maleo a gagwe ditlhabelo fela jaaka a di ntshetsa maleo a batho ba bangwe.+4 Motho ga a ka ke a nna moperesiti yo mogolo ka boene, mme Modimo ke ene a mo tlhomang gore a nne moperesiti yo mogolo, fela jaaka a ile a tlhoma Arone.+5 Ka jalo, Keresete le ene ga a ka a ikgalaletsa+ ka go nna moperesiti yo mogolo, mme o ne a galalediwa ke yo o neng a bua jaana ka ene: “O morwaake; jaanong gompieno ke rrago.”+6 Gape golo gongwe a re, “O moperesiti ka bosakhutleng yo o tshwanang le Melekisedeke.”+7 Fa Keresete a ne a le mo lefatsheng,* o ne a rapela ka tlhoafalo a rapela Ene yo o neng a kgona go mmoloka a mo ntsha mo losong, a kopa ka lentswe le le kwa godimo e bile a lela,+ mme dithapelo tsa gagwe di ne tsa utlwiwa ka gonne a boifa Modimo.8 Le fa e ne e le morwa, o ne a ithuta go nna kutlo mo dilong tse di botlhoko tse di neng tsa mo diragalela.+9 Mme fa a sena go nna kutlo mo go sengwe le sengwe,*+ botlhe ba ba mo utlwang ba ka bolokwa ba bo ba newa botshelo jo bo sa khutleng ka ntlha ya gagwe,+10 ka gonne Modimo o mo tlhomile gore a nne moperesiti yo mogolo yo o tshwanang le Melekisedeke.+11 Re na le dilo tse dintsi tse re ka di buang ka ene mme go thata go di lo tlhalosetsa, ka gonne lo tsaya nako go tlhaloganya.12 Gone jaanong* lo tshwanetse go ka bo lo le barutisi, mme lo tlhoka mongwe go lo ruta dilo tsa ntlha+ tse di tswang mo lefokong la Modimo le le boitshepo; e bile lo tlhoka mashi jaaka bana, e seng dijo tse di tiileng.13 Gonne mongwe le mongwe yo o nnang a nwa mashi ga a a tlwaelana le lefoko la Modimo le le re rutang se se siameng, ka gonne ke ngwana.+14 Mme dijo tse di tiileng ke tsa batho ba ba nang le tumelo e e nonofileng, ba ba katisitseng bokgoni jwa bone jwa go lemoga ka go bo dirisa, gore bo kgone go farologanya se se siameng le se se sa siamang.